Είδα το Επτά επί Θήβας σε σκηνοθεσία Τσέζαρις Γκραουζίνις - τέχνες PLUS\nΕίδα το Επτά επί Θήβας σε σκηνοθεσία Τσέζαρις Γκραουζίνις\nΜία ουσιαστικά σύγχρονη ματιά πάνω στο είδος της αρχαίας τραγωδίας, που και καινοτομεί και σέβεται το κείμενο του Αισχύλου.\nΤο «Επτά επί Θήβας» του Αισχύλου είναι η πρώτη σωζόμενη μέχρι τις μέρες μας τραγωδία, που καταπιάνεται με τον θηβαϊκό κύκλο. Η «Αντιγόνη», ο «Οιδίποδας Τύραννος» και ο «Οιδίποδας επί Κολωνώ» του Σοφοκλή, καθώς και οι «Φοίνισσες» του Ευριπίδη έπονται κατά πολύ. Δεν είναι επίσης μία αυτόνομη τραγωδία, αλλά το τελευταίο μέρος μίας τριλογίας του Αισχύλου, τα δύο πρώτα μέρη της οποίας («Λάιος» και «Οιδίπους») δυστυχώς δεν σώζονται. Η υπόθεσή της θέλει τον Πολυνείκη, γιο του Οιδίποδα, θεωρώντας εαυτόν αδικημένο στη διαδοχή του θρόνου της Θήβας, να συγκεντρώνει αργίτικο στρατό και να επιτίθεται εναντίον του αδελφού του Ετεοκλή, που έχει σφετεριστεί τον θρόνο. Όλη η πλοκή της τραγωδίας λαμβάνει χώρα αποκλειστικά εντός των τειχών της πολιορκημένης από τα στρατεύματα του Πολυνείκη Θήβας.\nΔεν νομίζω ότι πρέπει να θεωρήσουμε τυχαίο ότι το «Επτά επί Θήβας» δεν ανήκει στην κατηγορία των συχνά παρουσιαζόμενων τραγωδιών, όπως άλλωστε και οι περισσότερες από τις τραγωδίες του Αισχύλου. Τα έργα του Αισχύλου παρουσιάζουν εξαιρετικά μεγάλο βαθμό δυσκολίας για τους σύγχρονους σκηνοθέτες. Τα περισσότερα χαρακτηρίζονται για την υψηλή τους ποίηση και τη σχετική «ακινησία» τους. Δεν κυριαρχεί δηλαδή η δράση. Μύστης ο ίδιος – πιθανότατα – τον Ελευσίνιων Μυστηρίων έχει πλημμυρίσει τα έργα του με κρυμμένα πολιτικά και θρησκευτικά μηνύματα και πυθαγόρεια σύμβολα με το θεϊκό στοιχείο να είναι πανταχού παρών. Παρ’ όλα αυτά το επίκεντρο των τραγωδιών του Αισχύλου είναι πάντα ο άνθρωπος. Ακόμα και στον «Προμηθέα Δεσμώτη» – μία τραγωδία που όλοι οι ήρωές της, πλην της Ιούς, είναι αθάνατοι – η ματιά του Αισχύλου είναι καθαρά ανθρωποκεντρική.\nΈχω την αίσθηση ότι είναι δύο τα βασικά στοιχήματα που πρέπει να κερδίσει ένας σκηνοθέτης που καταπιάνεται σήμερα με μία αρχαία τραγωδία – πόσο μάλλον με μία τραγωδία του Αισχύλου. Το ένα είναι να ακουστεί καθαρά ο αρχαίος τραγικός λόγος και το άλλο ο λόγος αυτός να μπορέσει να επικοινωνήσει με το σύγχρονο κοινό. Το δεύτερο έχει άμεση συνάρτηση με το πού θα επιλέξει να εστιάσει μέσα στο έργο ο εκάστοτε σκηνοθέτης. Τα έργα αυτά είναι δαιδαλώδη. Δεν μιλάνε μόνο για ένα πράγμα. Είναι κορυφαία δείγματα ποιητικής τέχνης, που στοχάζονται πάνω σε αυτό που λέμε Άνθρωπος, ό,τι τον περιβάλλει και ό,τι τον περιλαμβάνει. Για να μην χαθείς οφείλεις να επιλέξεις ποιες πτυχές τους θα φωτίσεις.\nΝομίζω ότι ο Τσέζαρις Γκραουζίνις, που ανέλαβε να σκηνοθετήσει το «Επτά επί Θήβας» για λογαριασμό του Κρατικού Θεάτρου Βορείου Ελλάδος, κέρδισε επάξια και τα δύο αυτά στοιχήματα. Καταρχάς είχε στη διάθεσή του μία πραγματικά εξαιρετική νέα μετάφραση του ποιητή Γιώργου Μπλάνα, που μετέφερε ακέραιο στο σήμερα τον ποιητικό λόγο του Αισχύλου μέσα από μία θαυμαστή αλληλουχία των κατάλληλων λέξεων. Επιπλέον, ο Γκραουζίνις – σοφά σκεπτόμενος – δεν καπέλωσε σκηνοθετικά τον αισχύλειο λόγο. Τήρησε δηλαδή αυτό που είχε δηλώσει σε πρόσφατη συνέντευξή του στην Ιωάννα Κλεφτόγιαννη: «Θέλω να κάνω πράγματα πιο λιτά. Δεν θέλω να στερήσω τους θεατές από τη φαντασία τους. Θέλω να προβοκάρω τη φαντασία τους».\nΚάπως έτσι, η παράστασή του έχει ένα απολύτως μινιμαλιστικό σκηνικό (που το υπογράφει, όπως και τα άχρονα με σύγχρονες πινελιές κοστούμια, ο Κέννυ ΜακΛέλλαν), το οποίο ουσιαστικά αποτελείται από ένα σκαμνί και δύο σκάλες. Μην πιστέψετε ωστόσο ότι ο Γκραουζίνις πέφτει στην παγίδα μίας στείρας, ακαδημαϊκής παράστασης. Το αντίθετο. Η παράστασή του είναι ουσιαστικά νεωτερική. Σπάει τα χορικά επιτρέποντας να ακουστεί καθαρά ο λόγος, υιοθετεί μία μετρημένη φόρμα χωρίς ακρότητες στην κίνηση (την υπογράφει ο Έντι Λάμε), αφήνει την έξοχη πρωτότυπη μουσική του Δημήτρη Θεοχάρη να τρυπώσει στις κρίσιμες σκηνές υποβάλλοντας συναισθηματικά και αποσπά από τους πολύ καλούς ηθοποιούς του μία σύγχρονη, αλλά καθόλου πεζή, εκφορά του λόγου που δεν αποποιείται το τραγικό στοιχείο χωρίς ωστόσο να το υπερβάλλει κιόλας. Εδώ θα μου επιτρέψετε να ξεχωρίσω τον Χρίστο Στυλιανού στον ρόλο του Ετεοκλή (εγώ με αυτόν είδα την παράσταση, ο ρόλος είναι σε διπλή διανομή με τον Γιάννη Στάνκογλου) και τη Νάντια Κοντογεώργη στον ρόλο της Αντιγόνης. Δύο στιβαρές, παλλόμενες συναισθηματικά ερμηνείες που σε κερδίζουν.\nΕν ολίγοις, ο Γκραουζίνς μας χαρίζει μία σύγχρονη ματιά πάνω στο είδος. Μία ουσιαστικά σύγχρονη ματιά, που και καινοτομεί και σέβεται το κείμενο. Μετά τον επίσης εξαιρετικό «Οιδίποδα Τύραννο» του το 2012 ο Γκραουζίνις αναδεικνύεται σε έναν σκηνοθέτη που έχει μάλλον να προσφέρει πολλά στην αρχαία τραγωδία (και όχι μόνο φυσικά).\nΟμολογώ ωστόσο ότι δεν ήταν αυτό που με εντυπωσίασε πιο πολύ στην παράσταση. Αλλού στάθηκα. Στο πώς ο Γκραουζίνις απέδωσε την εμφύλια, αδελφοκτόνα διαμάχη του Ετεοκλή με τον Πολυνείκη. Δεν αναφέρομαι μόνο στην επίμαχη, ευφυέστατη σκηνοθετικά σκηνή της μάχης σώμα με σώμα των δύο αδελφών, όπου κάθε χτύπημα είναι και μία αγκαλιά. Μιλάω για την ουσία. Για το υπόβαθρο αυτής της εμφύλιας σύγκρουσης που ξεκινάει από δύο αδέλφια για να επεκταθεί σε μία ολόκληρη πόλη, σε έναν ολόκληρο λαό. Ένιωσα ότι ο Λιθουανός Γκραουζίνις, πολιτογραφημένος Έλληνας βέβαια μετά από τόσα χρόνια διαμονής και εργασίας στην χώρα μας, μπόρεσε να αποκαλύψει πιο καθαρά από ποτέ αυτό το σαράκι του εμφύλιου σπαραγμού που κατατρώει τη φυλή μας. Να προτάξει τον άνθρωπο απέναντι στον φόβο και την ανασφάλεια και να καταλήξει σε ένα οικουμενικό μήνυμα περί κοινής ανθρώπινης μοίρας. Η τελευταία φράση του έργου, με την πόλη να σπαράζεται και να μονιάζει ξανά πάνω από τα άψυχα σώματα του Πολυνείκη και του Ετεοκλή, με βρήκε με μάτια βουρκωμένα: «Αυτό το πένθος ανήκει στην πατρίδα. Οι άρχοντες και οι νόμοι τους αλλάζουν».


ΚΛΑΡΑΣ ΜΠΑΜΠΗΣ Δ. Πεζογραφική τριλογία Ελληνική Πεζογραφία\nΤο παραμύθι ενός λαού (Διηγήματα) Ο αδερφός μου ο Άρης (Αντιμυθιστόρημα) Η περιπέτεια ενός ανθρώπου του 20ου αιώνα (Μυθιστορηματική βιογραφία) + δώρο: Το πιστεύω ενός ανθρώπου\nΚατάσταση Μικρές φθορές στη θήκη\nΟ Μπάμπης Κλάρας ήταν ένας άνθρωπος του 20ού αιώνα ενός αιώνα θυελλώδους και ανατρεπτικού.\nΜέσα από την Πεζογραφική Τριλογία γνωρίζουμε τον Μπάμπη Κλάρα των γραμμάτων, της πολιτικής και της δημοσιογραφίας, αδερφό και σύντροφο του Άρη Βελουχιώτη (Θανάση Κλάρα).\nΤρία -συν ένα- βιβλία γεμάτα ιστορίες του λαού μας γραμμένες σε αυτό τον 20ό αιώνα.\nΦιλοσοφικές αναζητήσεις, διηγήματα, βιογραφήματα, αναζητήσεις και στοχασμοί.\nΟ 20ός αιώνα η ζωή του, από τα χαράματα ως το γέρμα.


Ένας στους πέντε μαθητές επιστρέφει στο σπίτι από το σχολείο χωρίς κανένας να τους περιμένει- Έρευνα του Πανεπιστημίου Θεσσαλίας - e-thessalia.gr\n6 Μαρτίου 2017, 10:57 6 Μαρτίου 2017\nΠερίπου ένας στους πέντε μαθητές Δημοτικού εντάσσεται στην κατηγορία «τα παιδιά με το κλειδί», ένα νέο φαινόμενο που δημιουργήθηκε στην ελληνική κοινωνία λόγω της απουσίας των γονέων στην εργασία, της αύξησης των διαζυγίων και των μονογονεϊκών οικογενειών και των δυσκολιών των ολοήμερων σχολείων να καλύψουν όλες τις ανάγκες. Έτσι πολλά παιδιά επιστρέφουν από το σχολείο το μεσημέρι στο σπίτι, χωρίς κάποιος να τους περιμένει, για να τους ανοίξει.\nΈχοντας κρεμασμένο το κλειδί στον λαιμό τους, για να μην το χάσουν, ανοίγουν την πόρτα και μένουν μόνα τους στο σπίτι, ακόμη και τρεις και τέσσερις ώρες, μέχρι να επιστρέψουν οι γονείς ή ο γονέας από τη δουλειά.\nΚαι ουσιαστικά όλο αυτό το χρονικό διάστημα φροντίζονται μόνοι τους, αντιμετωπίζοντας βέβαια και ουκ ολίγες δυσκολίες, από το πώς θα φάνε, μέχρι και το αν τελικά διαβάζουν ή βλέπουν τηλεόραση.\nΤο φαινόμενο αυτό ήταν έντονο στο εξωτερικό, έως ότου ο δυτικός τρόπος ζωής επεκτάθηκε δυναμικά και στην Ελλάδα από τα μέσα της δεκαετίας του ‘80 και πλέον αποτελεί κοινωνική τάση και στη χώρα μας.\nΤο Πανεπιστήμιο Θεσσαλίας ερεύνησε το φαινόμενο και προχώρησε στην εξαγωγή ενδιαφερόντων συμπερασμάτων.\nΟ αναπληρωτής καθηγητής του Παιδαγωγικού Τμήματος του Πανεπιστημίου Θεσσαλίας κ. Νίκος Χανιωτάκης, που έχει ασχοληθεί επισταμένως με το ζήτημα, τόνισε πως «τα παιδιά με το κλειδί στο χέρι» είναι οι μαθητές, που επιστρέφοντας το μεσημέρι από το σχολείο στο σπίτι, δεν έχουν κανέναν να τους περιμένει, επειδή οι γονείς τους δουλεύουν. Το φαινόμενο είναι παγκόσμιο, ενώ υπολογίζεται πως στις ΗΠΑ τα παιδιά αυτά αγγίζουν τα 4.000.000».\nΗ επίδραση των κοινωνικών αλλαγών\nΟ κ. Χανιωτάκης ερμήνευσε την ένταση του φαινομένου από την όλο και πιο δυναμική ένταξη της γυναίκας στην αγορά εργασίας, την αύξηση των διαζυγίων, την ύπαρξη μονογονεϊκών οικογενειών, της απουσίας παππούδων και γιαγιάδων.\nΈτσι για να μην μένει μόνο το παιδί στο σπίτι αυτό το κρίσιμο χρονικό διάστημα, δηλαδή από τη λήξη του σχολικού ωραρίου μέχρι την επιστροφή των γονέων στο σπίτι νωρίς το απόγευμα, η λύση για τη φροντίδα του είναι, είτε η εγγραφή του στο ολοήμερο, είτε η πληρωμή κάποιου ατόμου για να το φροντίζει στο σπίτι.\n«Αλλά το ολοήμερο σχολείο έχει απαξιωθεί και δεν υποστηρίζεται από την πολιτεία, ενώ οι γονείς βλέπουν ότι ο θεσμός δεν βοηθά το παιδί τους. Και λόγω οικονομικής αδυναμίας να πληρώσουν κάποιο άτομο, επιλέγουν να το αφήνουν μόνο στο σπίτι για κάποιες ώρες», ανέφερε ο κ. Χανιωτάκης, ενώ ερωτηθείς για το πώς βλέπουν τα παιδιά την κατάσταση, απάντησε πως όσο μικρότερα σε ηλικία είναι τα παιδιά, τόσο πιο πολύ ζορίζονται, ενώ όσο μεγαλώνουν και φτάνουν στην εφηβεία, μάλλον τους αρέσει να είναι μόνα τους».\nΒάσει έρευνας που πραγματοποίησε η προπτυχιακή φοιτήτρια του Παιδαγωγικού Τμήματος Δημοτικής Εκπαίδευσης του Πανεπιστημίου Θεσσαλίας Μαρία Τότσα σε 310 φοιτητές και φοιτήτριες του Πανεπιστημίου Θεσσαλίας για τα μαθητικά τους χρόνια, διαπιστώθηκε πως ένα 18% εξ’ αυτών εντάσσονταν στην κατηγορία «τα παιδιά με το κλειδί στο χέρι» και έμεναν μόνα για περισσότερο από τρεις ώρες.\nΕπίσης ένα 30% των παιδιών με το κλειδί στο χέρι πήγαινε και ολοήμερο.\nΜάλιστα οι φοιτητές τόνισαν πως όσες ώρες έμεναν σπίτι μόνοι τους, ένιωθαν φόβο, μοναξιά και ότι υπήρχε πολύ ησυχία. Η μοχανικότητα ήταν έντονη, αφού ιδίως στα μεγάλα αστικά κέντρα οι γονείς προέτρεπαν στα παιδιά τους, να μένουν στο σπίτι και να μην ανοίγουν σε κανένα.\nΕπίσης η βασική απασχόληση των παιδιών αυτών στο σπίτι είναι η τηλεόραση.\nκαι ναι μεν διάβαζαν τα μαθήματά τους, αλλά επειδή οι γονείς έρχονταν κουρασμένοι από τη δουλειά και δεν τους επιτηρούσαν τόσο πολύ στα μαθήματα, δεν είχαν τελικά τόσο υψηλές επιδόσεις. Επίσης δεν σιτίζονται καλά, αφού δεν τρώνε ζεστό φαγητό.\nΜάλιστα σε έρευνες του εξωτερικού διαπιστώθηκε ότι και τα παιδιά με το κλειδί στο χέρι είναι και πιο επιρρεπή σε ουσίες.\nΠαράλληλα υπήρχαν πολλά ατυχήματα. Ειδικότερα οι φοιτητές ανέφεραν διάφορες καταστάσεις, που δημιουργήθηκαν στο σπίτι, όταν ήταν μόνα τους, όπως «έβαλα φωτιά στο τηγάνι, ενώ προσπαθούσα να φτιάξω πατάτες τηγανιτές», «έπεσα και έσκισα το μάτι μου», «λιποθύμησα, επειδή ήμουν άρρωστη», «είχα καεί με βραστό νερό», «είχα τη λανθασμένη εντύπωση πως κάποιος ξένος ήταν στο σπίτι», «έτυχε να κτυπήσει την πόρτα κάποιος άγνωστος. Τρόμαξα και δεν άνοιξα, όπως πολύ σωστά μου έλεγαν κάθε φορά οι γονείς, πριν πάνε κάπου και με αφήσουν».\n«Είναι δεδομένο πως τα μικρότερα παιδιά θα προτιμούσαν κάποιος να τους ανοίξει την πόρτα του σπιτιού κα να μην είναι μόνα τους», ανέφερε ο κ. Χανιωτάκης και πρόσθεσε πως η ονομασία με το κλειδί δόθηκε, επειδή αυτά τα παιδιά έχουν συνήθως κρεμασμένα στον λαιμό τους μια αλυσίδα με το κλειδί, για να μην το χάσουν.\nΜάλιστα υπογράμμισε πως κομβικής σημασίας για την αντιμετώπιση του φαινομένου και την εξυπηρέτηση των οικογενειών θα είναι η ενίσχυση του θεσμού του ολοημέρου.\nΠροηγούμενο Άρθρο“Μεθυσμένη” πορεία για 43χρονη επαγγελματία οδηγό στη Ν.ΙωνίαΕπόμενο ΆρθροΣε οριακό σημείο το 1ο ΕΠΑΛ -Σήμερα σύσκεψη φορέων για την άθλια κατάσταση στο σχολείο


Σιμωνίδης ο Κείος, Απόδοση: Κώστας Καβανόζης – Περιοδικό Περί Ου\nΣιμωνίδης ο Κείος, Απόδοση: Κώστας Καβανόζης\nΚώστας Καβανόζης - 29 Ιανουαρίου 2019 10 Φεβρουαρίου 2019\nμόνος ἅλιος ἐν οὐρανῶι\nΜόνος ο ήλιος στον ουρανό\nπωτῶντ᾽ ὄρνιθες ὑπὲρ κεφαλᾶς,\nἀνὰ δ᾽ ἰχθύες ὀρθοὶ\nκυανέου ᾽ξ ὕδατος ἅλ-\nλοντο καλᾶι σὺν ἀοιδᾶι.\nαμέτρητα πετούσαν τα πουλιά\nκι όρθια τα ψάρια\nαπό τα γαλανά νερά έξω πηδούσαν,\nτο τραγούδι του να ακούσουν.\nπάντα γὰρ μίαν ἰκνεῖται δασπλῆτα Χάρυβδιν,\nαἱ μεγάλαι τ᾽ ἀρεταὶ καὶ ὁ πλοῦτος.\nΣτης Χάρυβδης όλα τη φρίκη τελειώνουν,\nκι ο πλούτος και κάθε σπουδαία αρετή.\nΟ Σιμωνίδης ο Κείος (556 π.Χ.-469 π.Χ.) ήταν Έλληνας λυρικός ποιητής. Γεννήθηκε στη νήσο Κέα όπου διδάχθηκε ποίηση και μουσική και συνέθεσε παιάνες προς τον Απόλλωνα. Μετακινήθηκε στην Αθήνα υπό την αιγίδα του Ίππαρχου. Μετά την δολοφονία του προστάτη του 514 π.Χ. μετοίκησε στην Θεσσαλία. Μετά την μάχη του Μαραθώνα επέστρεψε στην Αθήνα και αμέσως μετά πήγε στην Σικελία στην αυλή του Ιέρωνα όπου έμεινε μέχρι το θάνατο του. Συνέθεσε ελεγείες, χορικά ποιήματα, επινίκιους ύμνους, διθυράμβους, παρθένια, θρήνους και επιγράμματα, εκ των οποίων άριστα θεωρούνται αυτά για τους πεσόντες των Θερμοπυλών και του Μαραθώνα. Είχε μεγάλη φήμη σχετικά με τις γνώσεις του. Προσωπικός φίλος του Θεμιστοκλή και του Παυσανία. Η ποίησή του κατά τη διάρκεια του πολέμου με τους Πέρσες έδωσε μεγάλη ώθηση στην ελληνική εθνική συνείδηση.\nTagged αρχαία ελληνική ποίηση, δόξα, Χάρυβδις\nΕμμανουήλ Μανωλάς: Όχι στα Μάτια\nΚαίτη Τζίμα-Παυλή\t 30 Ιανουαρίου 2019 at 12:21 πμ\nΤι ωραίοι στίχοι του Σιμωνίδη του Κείου και πόσο όμορφα τους επιλέξατε και τους αποδώσατε κύριε Καβανόζη!\nΈχοντας μεγαλώσει μπροστά στη θάλασσα (Πέτρα- Λέσβου), ξέρω πόσο αληθινό είναι αυτό το :\n“κι όρθια τα ψάρια/ από τα γαλανά νερά έξω πηδούσαν”, αλλά και πόσο μαγευτικό. Στη νηνεμία και τη γαλήνη του Σεπτεμβρίου με το ήπιο φως, είχα δει αμέτρητες φορές αυτό το απίστευτο θέαμα. Τα ψάρια ( μαγεμένα κι αυτά από τι;) να πηδάνε έξω από τη θάλασσα, να διαγράφουν μια ελαφρά καμπύλη και να πέφτουν ξανά μέσα. Δε χόρταινα να το βλέπω. Ευχαριστώ.\nΚΩΣΤΑΣ ΚΑΒΑΝΟΖΗΣ\t 6 Φεβρουαρίου 2019 at 4:47 μμ\nΣας ευχαριστώ πολύ, κυρία Τζίμα. Κάθε καλοκαίρι στην Πέτρα τόσα χρόνια, ξέρω ακριβώς για τι μιλάτε!


20/10/2015, Απάντηση του Δημάρχου Χανίων κ. Τάσου Βάμβουκα στον κ. Γιάννη Σαρρή | Αρχείο ΔΤ 2015 | Ενημέρωση | Δήμος Χανίων\nΑρχική»Ενημέρωση»20/10/2015, Απάντηση του Δημάρχου Χανίων κ. Τάσου Βάμβουκα στον κ. Γιάννη Σαρρή\nΑναίτια και στερούμενη ουσίας και επιχειρημάτων με μοναδικό σκοπό τη δημιουργία εντυπώσεων χωρίς περιεχόμενο, χαρακτήρισε ο Δήμαρχος Χανίων κ. Τάσος Βάμβουκας, τα όσα δήλωσε σε συνέντευξη τύπου ο επικεφαλής της παράταξης «Πρωτοβουλία Πολιτών» κ. Γιάννης Σαρρής.\nΕιδικότερα ο Δήμαρχος Χανίων απαντώντας στις κατηγορίες περί αδιαφάνειας ήταν σαφής: «Ατυχής και άδικη μομφή προς μια Δημοτική Αρχή η οποία έμπρακτα αποδεικνύει την προσήλωσή της στη διαφάνεια. Δε νομίζω να συμφωνούν οι Χανιώτες με την «έμπνευση» του κ. Σαρρή. Διαδικασίες όπως για παράδειγμα το ηλεκτρονικό σύστημα μοριοδότησης που εφάρμοσε η Δημοτική Αρχή στο θέμα των παιδικών σταθμών και δεν άφησε περιθώρια για παρεμβάσεις και πελατειακές ή ψηφοθηρικές σχέσεις, είναι η καλύτερη απάντηση στα λεγόμενά του.\nΠαράλληλα ας μας πει ο κύριος Σαρρής, γιατί μπερδεύεται αναφερόμενος στην υπόθεση αγοράς του Νεοκλασικού κτιρίου στην οδό Τζανακάκη. Τα αιτήματα της σχολικής κοινότητας δεν αντιστρατεύονται τη δημιουργία της Δημοτικής βιβλιοθήκης στα Χανιά, μιας βιβλιοθήκης αντάξιας της Ιστορίας και του Πολιτισμού τους. Πολλώ δε μάλλον όταν για να γίνει αυτό το έργο, εξασφαλίσαμε, με τις επιτυχείς ενέργειες της Δημοτικής Αρχής για τα Χανιά, 500.000€ τα οποία σε όσους γνωρίζουν στοιχειώδη οικονομικά δεν αφαιρούνται αλλά προστίθενται στον προϋπολογισμό του Δήμου.\nΌσο για τα 1,65 εκ.€ μάλλον ξέχασε ότι πολύ πριν τις δικές του ενστάσεις είχα ήδη ζητήσει επανεκτίμηση μελέτης και προϋπολογισμού του έργου οδοποιίας, όπως και έγινε.\nΤέλος, όσων αφορά την υπηρεσία ελέγχων που δημιουργήσαμε, συνιστούμε στον κ. Σαρρή να δει την ουσία και να ενημερωθεί καλύτερα καθώς τα στελέχη του νέου τμήματος ασχολούνται ήδη με τα προβλήματα της ελεγχόμενης στάθμευσης και των κοινόχρηστων χώρων της πόλης μας.\nΩς εκ τούτου, οι επισημάνσεις του κ. Σαρρή ήταν άστοχες. Καλή και παραγωγική η αντιπολίτευση, όταν όμως έχει ως βάση, ξεκάθαρο λόγο και γνώση των θεμάτων».


Βάλντσολμς - Ξενοδοχεία\nΒάλντσολμς: Αναζήτηση ξενοδοχείων\nΔείτε ξενοδοχεία για Βάλντσολμς στο χάρτη\nΒάλντσολμς: Εξερευνήστε την πόλη\nΒάλντσολμς: Πώς είναι αυτό το μέρος;\nΒάλντσολμς: Αυτό το μέρος είναι ιδανικό για εσάς που θέλετε να αποδράσετε. Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Βάλντσολμς) θα βρείτε καταλύματα που ικανοποιούν τις ανάγκες όλων των ταξιδιωτών. Βάλντσολμς: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Βάλντσολμς), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Βάλντσολμς) είναι εδώ με την εγγύηση χαμηλότερης τιμής μας.\nΒάλντσολμς: Ποια είναι τα καλύτερα μέρη για τη διαμονή σας εδώ;\nΒάλντσολμς: Σε αυτό το μέρος θα βρείτε καταλύματα με τιμές που ξεκινούν από 14 EUR. Διαλέξτε μία από τις 1642 προσφορές μας και επωφεληθείτε από εκπτώσεις έως και 45%.\nΠαρακάτω θα βρείτε καταλύματα με βάση την κατάταξη σε αστέρια σε αυτό το μέρος (Βάλντσολμς) και στη γύρω περιοχή:\n• 34 καταλύματα 5 αστέρων από 66 EUR ανά διανυκτέρευση\n• 148 καταλύματα 4 αστέρων από 52 EUR ανά διανυκτέρευση\n• 265 καταλύματα 3 αστέρων από 43 EUR ανά διανυκτέρευση\nΒάλντσολμς: Τρόποι μετάβασης σε αυτό το μέρος\nΒάλντσολμς: Ποιο είναι το πλησιέστερο αεροδρόμιο;\n• 43,2 χλμ. από το κέντρο του προορισμού (Βάλντσολμς)\nΒάλντσολμς: Ποιοι είναι οι πλησιέστεροι σιδηροδρομικοί σταθμοί;\n• Σταθμός S-Bahn του Μπραντομπερντόρφ (0,6 χλμ. από το κέντρο της πόλης)\n• Σταθμός του Χάσελμπορν (3,3 χλμ. από το κέντρο της πόλης)\nΒάλντσολμς: Τι να δείτε και να κάνετε\nΒάλντσολμς: Τι μπορείτε να δείτε στη γύρω περιοχή;\n• Κάστρο του Μπράουνφελς (11,3 χλμ. από το κέντρο της πόλης)\n• Γέφυρα Alte Lahnbrücke (13,4 χλμ. από το κέντρο της πόλης)\n• Σπήλαιο Κρυστάλλων Kubach (13,7 χλμ. από το κέντρο της πόλης)\n• Εκκλησία του Langgöns (13,9 χλμ. από το κέντρο της πόλης)\nΒάλντσολμς: Τι μπορείτε να κάνετε στη γύρω περιοχή;\n• Λέσχη Γκολφ Attighof Golf Club eV (2,2 χλμ. από το κέντρο της πόλης)\n• Μουσείο Dr. Kanngiesser'sches Waldmuseum (12 χλμ. από το κέντρο της πόλης)\n• Γήπεδο Γκολφ του Μπράουνφελς (13 χλμ. από το κέντρο της πόλης)\n• Μουσείο Lotte's House (13 χλμ. από το κέντρο της πόλης)\n• Μουσείο Sammlung von Lemmers-Danforth (13,1 χλμ. από το κέντρο της πόλης)\n>Βάλντσολμς: Ποια είναι η καλύτερη περίοδος για να επισκεφτείτε αυτό το μέρος;


Νέα & ενημερώσεις για το Elorus Archives - Elorus Blog\nArticles in category "Νέα & ενημερώσεις για το Elorus"\nΕίμαστε ενθουσιασμένοι που σας παρουσιάζουμε τη νέα λειτουργία Οργάνωσης Χρόνου από το Elorus: πλέον μπορείτε πέρα από τα οικονομικά σας να οργανώσετε και το χρόνο σας, μέσα από μία μόνο πλατφόρμα. Ανακαλύψτε όλα τα οφέλη για την επιχείρησή σας! Αυξήστε την αποδοτικότητά σας Απλά ανοίξτε τον χρονομετρητή και μην χάνετε λεπτό δουλειάς. Διαχειριστείτε τα projects σας Ορίστε τα …\nΔύο νέες, πολυαναμενόμενες λειτουργίες, τα δώρα μας για τις γιορτές\nΤα Χριστούγεννα πλησιάζουν και η ομάδα της Elorus συνεχίζει να ανακαλύπτει νέους τρόπους, με τους οποίους μπορεί να προσφέρει στην καθημερινότητα της επιχείρησής σας. Με δύο νέες λειτουργίες, την Κατηγοριοποίηση Εγγραφών και τη Λειτουργία Διαχείρησης Ρόλων αποχαιρετούμε το 2017 και υποδεχόμαστε τη νέα χρονιά! Ας δούμε πιο αναλυτικά τι νέο υπάρχει. Κατηγοριοποίηση Εγγραφών Το ζητήσατε και σας το προσφέρουμε! …\nNέα σεζόν, νέες δυνατότητες στο Elorus! Με αφορμή την επιστροφή στους κανονικούς ρυθμούς της καθημερινότητας σκεφτήκαμε ότι θα σας άρεσε να δείτε καινούργιες συναρπαστικές δυνατότητες στην εφαρμογή που θα σας λύσουν τα χέρια! Είμαστε σίγουροι ότι, γυρνώντας από τις διακοπές, ήρθατε αντιμέτωποι με ένα σωρό εργασίες που είχαν μείνει πίσω όσο απολαμβάνατε στιγμές ξεκούρασης. Τι θα λέγατε …\nΕντυπωσιάστε τους πελάτες σας με το client portal του Elorus!\nΌπως σας υποσχεθήκαμε στο προηγούμενο newsletter, η μεταμόρφωση του Elorus είναι ήδη εδώ! Η ομάδα μας δουλεύει καθημερινά για να κάνει τη ζωή σας πιο εύκολη και αυτή τη φορά θα σας λύσει τα χέρια όσον αφορά τη συνεργασία με τους πελάτες σας. Είμαστε πολύ χαρούμενοι που σας παρουσιάζουμε το 1ο client portal στα ελληνικά …\nΝέο Έτος, Ανανεωμένο Elorus!\nΕλπίζουμε το 2017 να έχει αρχίσει τόσο συναρπαστικά για εσάς, όσο για εμάς εδώ στην Elorus! Υποσχόμαστε ότι η εφαρμογή τους επόμενους μήνες θα σας εκπλήξει ευχάριστα με νέες δυνατότητες και χρήσιμες λειτουργίες που θα αλλάξουν τον τρόπο που δουλεύατε μέχρι σήμερα. Η μεταμόρφωση του Elorus έχει ήδη αρχίσει και είμαστε ενθουσιασμένοι που την παρουσιάζουμε …\nΠληρωθείτε offline με VivaWallet!\nΕδώ στο Elorus γνωρίζουμε “από πρώτο χέρι” πόσο σημαντική είναι η έννοια της ρευστότητας για μία επιχείρηση. Γι αυτό και προσπαθούμε μονίμως να βρούμε νέους τρόπους για να πληρώνεστε, άμεσα και χωρίς καθυστερήσεις. Στο πλαίσιο αυτό, ενσωματώσαμε στο Elorus ακόμα περισσότερες επιλογές πληρωμών μέσω VivaWallet αλλά και μια νέα πύλη online πληρωμών, το Authorize.Net! Πάμε …\nΜαζικές Πληρωμές Και Άλλα\nΤον τελευταίο μήνα, η ομάδα της Elorus εργάζεται αποκλειστικά πάνω σε δικές σας ιδέες που έχουν κατά καιρούς αναρτηθεί στην Κοινότητα Χρηστών της εφαρμογής. Αρχικά, θα θέλαμε να ευχαριστήσουμε όσους έβαλαν το “λιθαράκι” τους με αυτόν τον τρόπο και μας βοήθησαν να βελτιώσουμε την εφαρμογή σύμφωνα με τις δικές σας ανάγκες. Πάμε να τις δούμε λοιπόν! Μαζική εξόφληση παραστατικών …\nΧρησιμοποιείστε το Elorus δωρεάν για 2 μήνες!\nΑνανεώσαμε την τιμολογιακή μας πολιτική και από εδώ και στο εξής σε μία ετήσια συνδρομή ΚΕΡΔΙΖΕΤΕ 2 μήνες ΔΩΡΕΑΝ! Το μηνιαίο κόστος της ετήσιας συνδρομής στα επιμέρους πλάνα διαμορφώνεται ως εξής: Basic: από 9€/μήνα στα 7,50€/μήνα Professional: από 14€/μήνα στα 12€/μήνα Business: από 18€/μήνα στα 15€/μήνα Τα πλάνα συνδρομών γίνονται ακόμα πιο ευέλικτα, προσφέροντάς σας πλήρη ελευθερία κινήσεων. Μπορείτε πλέον να …\nΕίμαστε πραγματικά ενθουσιασμένοι με το σημερινό άρθρο, καθώς θα σας παρουσιάσουμε μια από τις νέες και πιο δυνατές λειτουργίες της εφαρμογής! Από σήμερα, ανεξαρτήτως της έδρας της εταιρείας σας ή της έδρας του πελάτη σας, μπορείτε πλέον να τιμολογείτε σε όλα τα ενεργά νομίσματα του κόσμου! Tιμολόγηση χωρίς σύνορα! Επιπλέον της δυνατότητας για επιλογή νομίσματος κατά την …\nΠάντα συνεπείς στις υποσχέσεις μας είμαστε στην ευχάριστη θέση να σας παρουσιάσουμε, δύο νέες δυνατότητες που προστέθηκαν στο Elorus και οι οποίες έρχονται να καλύψουν τις ανάγκες που ΕΣΕΙΣ μας εκφράσατε: τη διαχείριση αποθέματος και τις ανανεωμένες αναφορές του Elorus! Διαχείριση αποθέματος Ενεργοποιώντας τη διαχείριση αποθέματος για τα προϊόντα σας, είστε σε θέση να γνωρίζετε τη …


Ραφαήλ Σάντσιο. - ArtandCity.gr\nΔημοσίευση από Art and City | Σάββατο 6 Απριλίου 2013 3:02 π.μ.\nΟ ιδιοφυής ζωγράφος γεννήθηκε (1483) και πέθανε (1520) μια μέρα σαν και αυτή!\nΟ Ραφαήλ ήταν Ιταλός ζωγράφος και αρχιτέκτονας της Ύστερης Αναγέννησης. Η φήμη του υπήρξε ανάλογη με αυτή του Μιχαήλ Άγγελου και του Λεονάρντο Ντα Βίντσι. Γεννήθηκε στο δουκάτο του Ουρμπίνο και ενώ αρχικά μαθήτευσε στο εργαστήρι του πατέρα του, Τζιοβάνι Σάντι, αργότερα συνέχισε την εκπαίδευσή του στο εργαστήρι ενός άλλου γνωστού και διάσημου ζωγράφου της εποχής του, Περουτζίνο.\nΟ πατέρας του υπήρξε ένας διακεκριμένος ζωγράφος, ποιητής, χρονικογράφος και έχαιρε ιδιαίτερης εκτίμησης. Πέθανε όταν ο Ραφαήλ ήταν έντεκα ετών, ενώ τρία χρόνια νωρίτερα είχε σημειωθεί ο θάνατος της μητέρας του, Μάγια ντι Μπατίστα Κάρλα. Το 1504 ο Ραφαήλ έφτασε στην Φλωρεντία, η οποία την εποχή εκείνη ήκμαζε καλλιτεχνικά και ήταν η γενέτειρα των μεγάλων έργων της Αναγέννησης. Νωρίτερα, γύρω στο 1495 μαθήτευσε στο εργαστήρι του Περουτζίνο. Ο Περουτζίνο ήταν ένας από τους καλλιτέχνες που η γλυκύτητα και η ευλάβεια του ύφους του σε θρησκευτικά θέματα είχε εμπνεύσει ομόφωνο θαυμασμό.\nΑνέλαβε τις πρώτες παραγγελίες έργων του για εκκλησίες στη Τσιτά ντι Καστέλο και στην Περούτζια, ενώ φιλοτέχνησε τα σχέδια για τις νωπογραφίες στην Biblioteca Piccolomini της Σιένα. Αργότερα, γύρω στο 1504 έφτασε στην Φλωρεντία και γύρω στο 1508 στη Ρώμη, όπου ο Πάπας Ιούλιος Β' του ανέθεσε να διακοσμήσει στο Βατικανό διάφορες αίθουσες, τις Stanze. Γύρω στο 1514, μετά τον θάνατο του αρχιτέκτονα Μπραμάντε, ο Πάπας του ανέθεσε την ευθύνη για την ανοικοδόμηση της νέας εκκλησίας του Αγίου Πέτρου στη Ρώμη. Έτσι ο Ραφαήλ είχε γίνει και αρχιτέκτονας που σχεδίαζε επαύλεις, εκκλησίες και παλάτια. Δεν είχε τα προβλήματα επικοινωνίας του μεγάλου αντιπάλου του, του Μιχαήλ Άγγελου. Τα πήγαινε καλά με τους ανθρώπους και το εργαστήρι του δεχόταν αρκετές παραγγελίες. Πέθανε όμως σε ηλικία μόλις τριανταεπτά ετών, έχοντας συσσωρεύσει στη ζωή του πλήθος καλλιτεχνικών αριστουργημάτων.


Τρίτη, 22 Μάιος 2018 20:47\tΣυντάχθηκε απο τον/την Press 1\nΣτα έργα της Π.Ε.Ο. Λάρισας – Βόλου ο Περιφερειάρχης Θεσσαλίας Κώστας Αγοραστός μαζί με τον Αστυνομικό Διευθυντή Λάρισας Βασίλη Καραπιπέρη\nΤο έργο είναι συνολικού προϋπολογισμού 1.430.000,00 € και υλοποιείται με πόρους του Προγράμματος Δημοσίων Επενδύσεων. Αντικείμενο του έργου αποτελεί η τροποποίηση (δύο) 2 ισόπεδων κόμβων στον Πλατύκαμπο (δρόμος προς Αγιά) και στη Χλόη, μορφής σταυρού, σε κυκλικούς επί της Π.Ε.Ο. Λάρισας - Βόλου. Ο κόμβος στον Πλατύκαμπο παραδίδεται σε περίπου μια εβδομάδα.


Cafago 2019: Αρπάξτε τις προσφορές πριν είναι αργά ! - News from Xiaomi Miui Hellas\nαπό Deals Team 2 January 2019 2 January 2019 0\nΤο Cafago υποδέχεται το 2019 με τον καλύτερο τρόπο, αφού έχει οργανώσει ένα πραγματικό παζάρι προσφορών για όλους μας, με τιμές που είναι οι καλύτερες που θα βρείτε.\nΌμως όπως καταλαβαίνετε υπάρχει μεγάλος κίνδυνος τα αποθέματα να εξαντληθούν πολύ γρήγορα, αφού σε μερικά προϊόντα αυτά βρίσκονται στο όριο της εξάντλησης. Έτσι λοιπόν είναι ευκαιρία να ψάξετε όλη την σελίδα με τις προσφορές τους, και είναι σίγουρο πως θα βρείτε αυτό που σας ενδιαφέρει πριν να είναι αργά.\nΤηλέφωνα – Gadgets – Smartwatch – SmartBands – Κάμερες και πλήθος από μικροσυσκευές σας περιμένουν.\nΔείτε όλες τις προσφορές από το Cafago ΕΔΩ !


Σήμερα στην αίθουσα του πρωινού είμαστε μόνοι μας, τόσο πρωί που κατεβήκαμε. Φτάσαμε οριακά στο σταθμό του τρένου και πήραμε το τρένο των 7:18 για Μιλάνο. Ευτυχώς που είχαμε βγάλει εισιτήρια από χθες γιατί αλλιώς θα την παθαίναμε όπως στη La Spezia. Φτάσαμε 10:10 στο Μιλάνο. Το σημερινό μας πρόγραμμα έλεγε μία επίσκεψη στο Μυστικό δείπνο του Da Vinci και μετά ημερήσια στη λίμνη Κόμο. Μόλις φτάσαμε στο σταθμό βγάλαμε εισιτήρια για Varenna (για να μην την ξαναπάθουμε) και μετά γραμμή για το ξενοδοχείο μας που πάλι το έκλεισα κοντά στο σταθμό. Ήταν μόλις 500μ. από αυτόν.\nΠάμε στο ξενοδοχείο μας (Albergo Salerno με 60€ με πρωινό) με σκοπό να αφήσουμε τα πράγματά μας, αλλά για καλή μας τύχη το δωμάτιό μας ήταν έτοιμο και μας το διέθεσαν νωρίς και έτσι μπορέσαμε να φρεσκαριστούμε.\nΦεύγουμε άμεσα για τη Santa Maria della Grazie….Στην τραπεζαρία αυτού του μοναστηριού, σε έναν τεράστιο τοίχο ο Leonardo Da Vinci έχει αποτυπώσει τον περίφημο Μυστικό Δείπνο. Για να μπεις και να δεις το έργο θα πρέπει να έχεις βγάλει εισιτήριο πολύ καιρό πριν. Πρόκειται για ένα έργο που έχει υποστεί μεγάλη φθορά από το χρόνο και το προστατεύουν πάρα πολύ. Επιτρέπουν κάθε τέταρτο την είσοδο σε 15 άτομα. Οπότε οι θέσεις είναι περιορισμένες. Εγώ είχα κλείσει θέση αρχές Απριλίου προκειμένου να βρω την συγκεκριμένη ημερομηνία και ώρα. (στις 16 Ιουλίου).\nΜοναδική εμπειρία. Με αυτό το έργο καταλαβαίνεις το μεγαλείο και την ιδιοφυία αυτού του ανθρώπου.\nΜετά με το metro φεύγουμε γραμμή για τον κεντρικό σταθμό του Μιλάνου, όπου με άνεση φτάσαμε και πήραμε το τρένο για Varenna.\nΗ Varenna είναι μία κωμόπολη στη λίμνη Como. Η λίμνη Como έχει σχήμα ανάποδου Υ. Η Varenna, βρίσκεται στη μέση, σημείο που την καθιστά ιδανική για mini κρουαζιέρα στις απέναντι πόλεις. Bellagio, Menagio, Tremezzo, Villa Carlotta, Villa Balbianello και πολλά άλλα, αν έχεις το χρόνο. Εμείς για μισή μέρα που είχαμε στη διάθεσή μας, η Varenna σαν ορμητήριο μας φάνηκε ιδανική. Επίσης είναι πολύ κοντά στο Μιλάνο, μόλις 1 ώρα. Φτάσαμε στις 2:30. Μέχρι τις 3:30 που πήραμε το καραβάκι για τη mini κρουαζιέρα που επιλέξαμε, βολτάραμε, φάγαμε παγωτό, δροσιστήκαμε στις πάμπολλες πηγές που έχει η πόλη (έκανε πολύ ζέστη) και χαζεύαμε τα επίσης πάρα πολλά καραβάκια.\nΓενικά το μέρος είναι ευλογημένο. Δεν έχω ξαναδεί τόσο όμορφη λίμνη. Είναι εξωτική, σαν παραμύθι. Δεν είναι τυχαίο το ότι τόσοι διάσημοι έχουν σπίτια εδώ. Όχι μόνο σύγχρονα, αλλά από πάρα πολλά χρόνια. Δεν είναι τυχαίο ότι τόσοι σκηνοθέτες έχουν διαλέξει την Como για να γυρίσουν τις ταινίες τους. Ο πόλεμος των άστρων και το Καζίνο Royal είναι μερικές από αυτές. Μάλιστα η τελευταία έχει μία μεγάλη σκηνή στη Villa Balbianello, στην οποία ήθελα πολύ να πάω, αλλά δυστυχώς τις Τετάρτες ήταν κλειστή. Ε! Δεν μπορώ να τα υπολογίσω και όλα… Άσε που αυτή η επιπλέον μέρα της Como κανονίστηκε πολύ αργότερα που είχα ήδη «φιξάρει πράγματα» που δεν άλλαζαν. Όχι τίποτα άλλο, αλλά αφήνω εκκρεμότητες με την Ιταλία. Λίγο τα λατομεία της Carrara, λίγο με τη Villa Balbianello, δεν θα τελειώσω ποτέ με την Ιταλία……..\nΠαίρνουμε λοιπόν το καραβάκι της γραμμής των 3:30, το οποίο έκανε στάσεις στην απέναντι όχθη επιτρέποντάς μας να δούμε από κοντά πολλές από τις διάσημες βίλλες της λίμνης και πολλά από τα τεσσάρων και πέντε αστέρων ξενοδοχεία και αποφασίσαμε να κατεβούμε στο Bellagio. Πρόκειται για μία πόλη (κατά πολλούς η ωραιότερη της λίμνης) χτισμένη στο κέντρο του σχήματος Υ της λίμνης, έχοντας έτσι υγρό στοιχείο από τις τρεις πλευρές της , σαν νησί. Αφού κάναμε βόλτες και στην παραλία και στα σοκάκια καθίσαμε και για να φάμε δυο μακαρονάδες. Αρκετά τουριστικό μέρος αλλά ωραίο. Επιστρέψαμε με το καραβάκι στη Varenna γύρω στις 6:00. Υπήρχε όμως ακόμη μία εκκρεμότητα.\nΥπήρχε ακόμα μία παραλίμνια διαδρομή μήκους περίπου 1,5χλμ. που πολλοί την παρομοίαζαν με τη Via dell’ Amore των Cinque Terre. Ξεκούραστοι ήμασταν και είπαμε να πάμε χαλαρά. Ήταν ένας περίπατος. Μα τι σπίτια ήταν αυτά! Μέσα στη λίμνη, πνιγμένα στα λουλούδια, με ισόγεια «γκαράζ» για τις βάρκες τους, με θέα στη λίμνη και στις πλαγιές των Άλπεων που βυθιζόταν απότομα μέσα στο νερό, με περιποιημένους κήπους με τεράστια ποικιλία φυτών και χρώματα, πολλά χρώματα.. Παραδεισένιο μέρος. Ήταν και η μέρα καταπληκτική, είχε και ηλιοβασίλεμα……Και χωρίς να το καταλάβω είχαμε φτάσει μπροστά στην είσοδο της Βίλλας Monastero. Ήταν μία από τις Βίλλες που ήθελα να επισκεφτώ. Μόνο που έκλεινε στις 7:00 και η ώρα ήταν 6:35. Μου λένε στην είσοδο: μα είναι αργά, τι να δεις; Όσο προλάβω τους έλεγα. Μα θα πληρώσεις 10€ για 20 λεπτά; Όχι, θα μου κάνεις τη μισή τιμή αφού θα μείνω μόνο 20’. Μα δεν γίνεται μου έλεγε. Γίνεται της έλεγα. Τελικά μπήκαμε και οι δύο με 5€ εισιτήριο.\nΜαγευτικός κήπος. Δεν μπορώ να τον περιγράψω. Πάλι θα το ξαναπώ…Δεν είναι τυχαίο….\nΝομίζω ότι ύστερα από την ταλαιπωρία και τις περιπέτειες αυτού του ταξιδιού μας άξιζε ένα τέτοιο φινάλε. Το ταξίδι «έκλεινε» με τις ωραιότερες εικόνες.\nΕπιστρέψαμε με το τρένο των 7:30. Στις 8:30 ήμασταν Μιλάνο. Λέμε θα ξεκουραστούμε λίγο και μετά θα πάμε μια βόλτα στο κέντρο να βολτάρουμε γύρω από το Duomo. Πέρασε η ώρα και τελικά βαρεθήκαμε να βγούμε. Η αλήθεια είναι ότι ήμουν τόσο γεμάτη από εμπειρίες και εικόνες και ήταν τόσο μεγάλη η ποικιλία αυτών που είχαμε κάνει και είχαμε πάθει που νομίζω ότι ήμουν πλήρης. Το Duomo το έχω ξαναδεί και επειδή στην Ιταλία μάλλον θα συνεχίσω να πηγαίνω, είμαι σίγουρη ότι θα μου ξανατύχει κάποια στιγμή πάλι να πάω νυχτερινή βόλτα στο κέντρο του Μιλάνου.\nΤο πρωινό κύλησε χωρίς απρόοπτα. Φάγαμε το τυπικό πρωινό μας στο ξενοδοχείο. Πήραμε λεωφορείο έξω από τον κεντρικό σταθμό, που ήταν πολύ κοντά μας, για το αεροδρόμιο. Φτάσαμε στην ώρα μας. Φάγαμε μια τελευταία πίτσα στο αεροδρόμιο, που μάλιστα δεν περίμενα ότι θα ήταν τόσο νόστιμη. Η easyjet ήταν στην ώρα της και όλα καλά.\nΗ Ιταλία για μένα είναι κορυφαίος τουριστικός προορισμός. Συνδυάζει: τέχνη, φύση, ζεστούς ανθρώπους και καλό φαγητό. Τώρα σαν μεσογειακή χώρα που είναι, έχει και …απεργίες έχει και …ληστές…έχει και εκπλήξεις. Το απρόοπτο πάντα είναι μέσα στο πρόγραμμα ενός ταξιδιώτη. Αν όμως υπάρχει καλή διάθεση, λίγη προετοιμασία, προσοχή και μεράκι τότε το ταξίδι μετατρέπεται σε μια συναρπαστική εμπειρία και ανάμνηση.\nΤώρα «κλείνω» γιατί πάω να μελετήσω το επόμενο ταξίδι…..…..\nOnline τώρα: 208 (Μέλη: 27, Επισκέπτες: 181)


«Τι άλλο; Μόνο πρωτάθλημα!» - inpaok.com\n«Τι άλλο; Μόνο πρωτάθλημα!»\n09. Απριλίου 2018 17:43 Γιάννης Σωτηρίου\nΗ αθλήτρια του τμήματος χάντμπολ γυναικών του ΠΑΟΚ, Μαρία Χατζηπαρασίδου, μίλησε στο acpaok.gr για την ομάδα, για τον νέο προπονητή, καθώς και για τον στόχο της ομάδας που δεν είναι άλλος από την κατάκτηση του πρωταθλήματος.\n«Με την έλευση του νέου προπονητή όλες οι αθλήτριες έχουμε πολύ μεγάλη διάθεση και προσπαθούμε για το καλύτερο. Η μίνι προετοιμασία που πραγματοποιήσαμε πήγε πολύ καλά, όπως και το παιχνίδι με τον Άρη το οποίο ουσιαστικά ήταν μία καλή προπόνηση για εμάς. Πλέον προσπαθούμε να προσαρμοστούμε στην νέα τάξη πραγμάτων και να εφαρμόσουμε όλα όσα μας ζητάει ο κόουτς».\nAκολούθησε και άλλη μίνι προετοιμασία στη διακοπή για τις εορτές του Πάσχα\n«Έχουμε άλλα δύο παιχνίδια για την ολοκλήρωση της κανονικής διάρκειας του πρωταθλήματος και ουσιαστικά μαζί με τις προπονήσεις που έγιναν τη Μεγάλη εβδομάδα θα αποτελέσουν μία μίνι προετοιμασία για τα play off».\n«Στόχος φυσικά και είναι το πρωτάθλημα. Όλοι στην ομάδα δουλεύουμε καθημερινά για αυτό και πιστεύω ότι με όρεξη και σκληρή δουλειά, στο τέλος όλα θα κυλήσουν ομαλά και θα τα καταφέρουμε».\nΠρώτος με ένα ματς λιγότερο ο ΠΑΟΚ


Ταιριάζουν μεταξύ τους? - Γενικά περί γλυκού νερού - Aquazone Portal\n, Νοέ 20 2010 13:54\nΚαταχωρήθηκε 20 Νοέμβριος 2010 - 13:54\nκάτι το μνημόνιο, κάτι η τρόικα, κάτι οι περικοπές οι καιροί δυσκόλεψαν για να διατηρών τρία ενυδρεία με 4 φίλτρα, τρεις θερμοστάτες, τρία φωτιστικά και άλλα τόσα φωτάκια νυχτός, οπότε σκέφτομαι κάτι σαν... "Καλλικράτη" ενυδρείων. Να ενοποιήσω τα τρία σε ένα, οπότε θα ήθελα τις συμβουλές σας. Το μεγαλύτερο από τα ενυδρεία μου, όπου σκέφτομαι να φιλοξενηθούν όλα τα ζωντανά, είναι DIY με 210+ καθαρά νερό.\nΕκεί φιλοξενώ 5 σκαλάρια, δύο pleco και 3-4 neon red eye. Σκέφτομαι να προσθέσω από το ένα ενυδρείο 5-6 kribensis και από το άλλο 2-3 καραβίδες που το τελικό τους μήκος δεν ξεπερνά τα 10-12 εκατοστά από την ώρα μέχρι το κεφάλι.\nΔε μιλώ για την ιχθυοφόρτωση γιατί πιστεύω, πως μέχρι να αποφασίσω ποια και πόσα θα κρατήσω μπορώ να την αντιμετωπίσω με συχνότερες αλλαγές νερού (σημειωτέον ότι σήμερα κάνω αλλαγή νερού κάθε 3 με 4 εβδομάδες και όλες οι παράμετροι είναι σταθερές). Αυτό που θέλω να μάθω, εφόσον γνωρίζει κανείς, είναι αν ταιριάζουν οι καραβίδες με τα ψάρια ή θα έχουμε κυνηγητά για το... μεζέ τους και κυρίως αν κινδυνεύουν οι pleco, που δεν είναι και σε συνεχή κίνηση, όπως τα υπόλοιπα. Να αναφέρω ακόμη ότι το ενυδρείο το μισό είναι φυτεμένο αρκετά με χαμηλά φυτά και το άλλο έχει αρκετές κρυψώνες με ξύλα.\nΕυχαριστώ εκ των προτέρων για τις απαντήσεις σας. Επιστροφή στην κορυφή\nΚαταχωρήθηκε 20 Νοέμβριος 2010 - 14:14\nΌταν λες καραβίδες τι εννοείς;;; δώσε μας σε ενα λίνκ ποιες εννοείς.\nΚαταχωρήθηκε 21 Νοέμβριος 2010 - 08:56\nΌταν λες καραβίδες τι εννοείς;;; δώσε μας σε ενα λίνκ ποιες εννοείς.Φίλε μου πρόκειται για καραβίδες σαν μικρούς αστακούς. Δεν μπορώ να δώσω λινκ γιατί δεν τις βρήκα στο internet. Είναι όμοιες με τις Procambarus cubensis\nΚαταχωρήθηκε 25 Νοέμβριος 2010 - 11:10\nτον καλικρατη νομιχω οτι ηδη τον εχεισ ενεργοιησει με τα σκαλαρια και τα νεον μαζι.....\nεκτοσ αν τα red εχουν καποια διαφορα απο τα αλλα...\nΚαταχωρήθηκε 30 Νοέμβριος 2010 - 13:48\nτον καλικρατη νομιχω οτι ηδη τον εχεισ ενεργοιησει με τα σκαλαρια και τα νεον μαζι.....εκτοσ αν τα red εχουν καποια διαφορα απο τα αλλα...δεν εχουν προβλημα τα red eye με το σκαλαρι....τουλαχιστον ενα χρονο τωρα στο σικο μου ενυδρειο...τα απλα neon ειναι λουκουμακια ομως\nΚαταχωρήθηκε 30 Νοέμβριος 2010 - 14:38\nγια τις καταβιδες ξεχνα οτι μπει στι φωλια τους ειδικα βραδυ θα γινει μεζες εγω ειχα μια στα 12 εκατοστα και μου ειχε φαει κιχλιδες των 8 και 10 εκατοστων\nκαραβιδες μονο μονες τους\nΚαταχωρήθηκε 30 Νοέμβριος 2010 - 17:26\nπραγματικά τα red eye δεν αντιμετωπίζουν κανένα πρόβλημα με τα σκαλάρια. Ήδη αν και τα σκαλάρια είναι στο τελικό μέγεθός τους μετρούν πάνω από χρόνο μαζί, χωρίς τσακωμούς και απώλειες Οι καραβίδες είναι αλήθεια, τουλάχιστον όσο έψαξα, ότι δεν κάνουν ορισμένες ακόμη και με φυτά γιατί τα πετσοκόβουν.\nΒέβαια δεν είναι τόσο γρήγορες όσο τα ψαράκια, αλλά σκέφτομαι τους πλεκόστομους, που όπως και να το κάνουμε είναι περισσότερο αργοί Οπότε μάλλον θα παραμείνουν μόνες τους Ανάλογη συμπεριφορά σίγουρα θα έχουν και τα καβούρια, έτσι δεν είναι? Γιατί Βρήκα κάτι με κόκκινες δαγκάνες που δεν γίνονται πάνω από 4-5 εκατοστά με τις δαγκάνες τους και ψιλοκόλλησα, αλλά αν είναι να έχουμε πρόβλημα καλύτερα να τα ξεχάσω. Εχω δίκιο???? Επιστροφή στην κορυφή\nΚαταχωρήθηκε 01 Δεκέμβριος 2010 - 18:38\nπραγματικά τα red eye δεν αντιμετωπίζουν κανένα πρόβλημα με τα σκαλάρια. Ήδη αν και τα σκαλάρια είναι στο τελικό μέγεθός τους μετρούν πάνω από χρόνο μαζί, χωρίς τσακωμούς και απώλειες Οι καραβίδες είναι αλήθεια, τουλάχιστον όσο έψαξα, ότι δεν κάνουν ορισμένες ακόμη και με φυτά γιατί τα πετσοκόβουν.Βέβαια δεν είναι τόσο γρήγορες όσο τα ψαράκια, αλλά σκέφτομαι τους πλεκόστομους, που όπως και να το κάνουμε είναι περισσότερο αργοί Οπότε μάλλον θα παραμείνουν μόνες τους Ανάλογη συμπεριφορά σίγουρα θα έχουν και τα καβούρια, έτσι δεν είναι? Γιατί Βρήκα κάτι με κόκκινες δαγκάνες που δεν γίνονται πάνω από 4-5 εκατοστά με τις δαγκάνες τους και ψιλοκόλλησα, αλλά αν είναι να έχουμε πρόβλημα καλύτερα να τα ξεχάσω. Εχω δίκιο???? Λοιπόν Δείνεις τα tetras.Ξεχωρίζεις ένα ζευγάρι από τα αγγελόψαρα, το κρατάς και δίνεις τα υπόλοιπα.Δίνεις τα Kribs όλαΠέρνεις ένα ζευγάρι apisto ΠΧ αυτάΠολλές φορές με λιγότερα ψάρια, ανταμείβεστε περισσότερο.PS Τις καραβίδες κάπως έτσι\nΑυτή το μήνυμα έχει επεξεργαστεί από Emp: 01 Δεκέμβριος 2010 - 18:41\nΚαταχωρήθηκε 01 Δεκέμβριος 2010 - 22:48\nΛοιπόν Δείνεις τα tetras. Γιατί να φύγουν? Αφού δεν αντιμετωπίζουν πρόβλημα.Ξεχωρίζεις ένα ζευγάρι από τα αγγελόψαρα, το κρατάς και δίνεις τα υπόλοιπα.Ένα μόνο ζευγάρι για +200 λίτρα? Λίγο δεν είναι?Δίνεις τα Kribs όλα. Θέλησα να τα δώσω, αλλά στις αγγελίες που έβαλα δεν υπήρξε θετική ανταπόκριση παρά μόνο για 4-5 ψαράκια, που ήδη έφυγανΠέρνεις ένα ζευγάρι apisto ΠΧ αυτά Από τη φωτό που είδα, δεν με εντυπωσιάζουν περισσότερο από τα krib. Μάλλον είναι περισσότερο... τρομακτικά Πολλές φορές με λιγότερα ψάρια, ανταμείβεστε περισσότερο.PS Τις καραβίδες κάπως έτσιΤώρα που ξέρω την πρότασή σου, την επόμενη φορά θα τις ταΐσεις με το χέρι Επιστροφή στην κορυφή\nΚαταχωρήθηκε 02 Δεκέμβριος 2010 - 08:24\nΛοιπόνΔείνεις τα tetras.Γιατί να φύγουν? Αφού δεν αντιμετωπίζουν πρόβλημα. Για να δείς αναπαραγωγή μικρών στο ενυδρείο. Αν υπάρχουν και άλλα αγγελόψαρα/tetras στον ενυδρείο στρεσάρονται και είναι δύσκολο να κρατήσεις μικράΞεχωρίζεις ένα ζευγάρι από τα αγγελόψαρα, το κρατάς και δίνεις τα υπόλοιπα.Ένα μόνο ζευγάρι για +200 λίτρα? Λίγο δεν είναι? Δες προηγούμενη απάντηση. Αν τελικά γεννήσουν δεν θα είναι λίγαΔίνεις τα Kribs όλα. Θέλησα να τα δώσω, αλλά στις αγγελίες που έβαλα δεν υπήρξε θετική ανταπόκριση παρά μόνο για 4-5 ψαράκια, που ήδη έφυγανΠέρνεις ένα ζευγάρι apisto ΠΧ αυτά Από τη φωτό που είδα, δεν με εντυπωσιάζουν περισσότερο από τα krib. Μάλλον είναι περισσότερο... τρομακτικά biggrin.gif biggrin.gif Υπάρχουν πάρα πολλά έιδη apistogramma, δεν νομίζω να μην σου αρέσει κάποιο. Δες Εδώ.Τώρα το ποιά μπορείς να βρεις... Ντάξει συγνώμη για της καραβίδες. Με ριζότο είναι καλύτερες πιστεύω


Πρόγραμμα εθελουσίας εξόδου από την Alpha Bank, τι περιλαμβάνει | Ειδησεις\nΠρόγραμμα εθελουσίας εξόδου θέτει σε εφαρμογή η Alpha Bank. Η προθεσμία ολοκλήρωσης του προγράμματος είναι η 1η Οκτωβρίου 2021.\n17/09 / 2021 15:25\nΣτόχος του προγράμματος εθελουσίας εξόδου, όπως αναφέρει σε ενημέρωση της η Aplha Bank, είναι η περαιτέρω βελτίωση της λειτουργικής δομής της τράπεζας, η επιτάχυνση του μετασχηματισμού και η καλύτερη ανταπόκρισή της στη νέα δυναμική που διαμορφώνει στο πεδίο των συναλλαγών και της τεχνολογίας η μετά-Covid εποχή. Το πρόγραμμα απευθύνεται, κατά κύριο λόγο, στο προσωπικό των κεντρικών υπηρεσιών της τράπεζας, και ειδικά στις εργασίες back office, και δευτερευόντως στο δίκτυο.\nΤο ανώτατο όριο αποζημίωσης για την άμεση αποχώρηση τοποθετείται στις 150.000 ευρώ, ενώ προσαυξάνεται για τους εργαζόμενους άνω των 56 ετών που εργάζονται σε συγκεκριμένες κεντρικές διευθύνσεις και κατέχουν ανώτερες διοικητικές θέσεις. Δεδομένης της μικρότερης χρονικής απόστασης έως τη συνταξιοδότηση για αυτή την κατηγορία εργαζομένων, η αποζημίωση είναι ιδιαιτέρως ελκυστική και αντιστοιχεί, κατά μέσο όρο, σε περίπου 60 καθαρούς μισθούς. Επιπλέον, προβλέπεται πρόσθετη πριμοδότηση (5%) για όσους δηλώσουν συμμετοχή στο πρόγραμμα κατά την πρώτη εβδομάδα υλοποίησής του.\nΕπιδίωξη της τράπεζας, μέσα από αυτά τα στοχευμένα κίνητρα, σε συνέχεια και της ανανέωσης της ηγετικής ομάδας, είναι η ενίσχυση των προοπτικών εξέλιξης για τις νεότερες γενιές στελεχών. Ως προς την επιλογή του 3ετούς sabbatical, το ανώτατο πλαφόν ορίζεται σε 200.000 ευρώ , με τον εργαζόμενο να λαμβάνει καθ' όλη τη διάρκεια του sabbatical το 50% του μισθού του, με ανώτατο πλαφόν. Επιπλέον, ανάλογα με τον χρόνο της οριστικής αποχώρησης, λαμβάνει το πρώτο έτος το 80% της αποζημίωσης, το δεύτερο έτος το 60% και το τρίτο, και τελευταίο, έτος του προγράμματος το 45% της αποζημίωσης.\nΤι θα γίνει με τις ρυθμίσεις δανείων και καρτών σε όσους αποχωρήσουν\nΤελευταία τροποποίηση στις 17/09/2021 - 15:30


Συναίσθημα στο χώρο εργασίας και ρύθμιση συναισθήματος στις διεπιστημονικές ομάδες των ΚΕΔΔΥ. Ο διαμεσολαβητικός ρόλος της Συναισθηματικής Νοημοσύνης - Vima Asklipiou\nΣυναίσθημα στο χώρο εργασίας και ρύθμιση συναισθήματος στις διεπιστημονικές ομάδες των ΚΕΔΔΥ. Ο διαμεσολαβητικός ρόλος της Συναισθηματικής Νοημοσύνης\nΓιώργος Τσουβέλας , Γεώργιος Κουλιεράκης\nΕισαγωγή: Η μελέτη του συναισθήματος στο χώρο εργασίας συνιστά ένα νέο πεδίο έρευνας, το οποίο προσδιορίζεται, κυρίως, από τη θεωρία της Συναισθηματικής Νοημοσύνης (ΣΝ) και αυτή της ρύθμισης του συναισθήματος. Η διαχείριση συναισθημάτων στο χώρο εργασίας είναι κρίσιμη, ιδιαίτερα σε περιβάλλοντα όπου απαιτείται ομαδική και διεπιστημονική συνεργασία, όπως στα Κέντρα Διαφοροδιάγνωσης Διάγνωσης και Υποστήριξης (ΚΕΔΔΥ).\nΣκοπός: Η παρούσα μελέτη διερευνά τη σχέση ανάμεσα στη ρύθμιση των συναισθημάτων, τη ΣΝ και το συναίσθημα στο χώρο εργασίας.\nΥλικό και μέθοδος: Πραγματοποιήθηκε ποσοτική συγχρονική μελέτη σε 197 εργαζόμενους (153, 77,7% ήταν γυναίκες), μέσης ηλικίας 39,5 ετών, σε 34 ΚΕΔΔΥ της επικράτειας. Για τη συλλογή των δεδομένων χρησιμοποιήθηκαν έντυπα ανώνυμα ερωτηματολόγια, ειδικότερα κλίμακες Συναισθημάτων στην Εργασία, Συναισθηματικής Νοημοσύνης και Ρύθμισης Συναισθήματος που συμπληρώθηκαν εθελοντικά από τους εργαζόμενους. Διενεργήθηκαν έλεγχοι διμεταβλητής συσχέτισης (Pearson’s r), χρησιμοποιήθηκε το t κριτήριο για σύγκριση ανεξάρτητων δειγμάτων και δημιουργήθηκαν δύο μοντέλα δομικών εξισώσεων.\nΑποτελέσματα: Το θετικό συναίσθημα στο χώρο εργασίας συσχετίστηκε θετικά με τη στρατηγική της γνωστικής επανεκτίμησης και την ΣΝ. Το αρνητικό συναίσθημα συσχετίστηκε θετικά με την συναισθηματική καταστολή και αρνητικά με την ΣΝ. Η ΣΝ προέκυψε να διαμεσολαβεί πλήρως τη σχέση ανάμεσα στη γνωστική επανεκτίμηση και το θετικό συναίσθημα. Οι κοινωνικο-δημογραφικοί δείκτες δεν συσχετίστηκαν με τις διαστάσεις του συναισθήματος (θετικό και αρνητικό).\nΣυμπεράσματα: Η γνωστική επανεκτίμηση αποτελεί προσαρμοστική στρατηγική ρύθμισης συναισθήματος στο χώρο εργασίας. Αναδεικνύεται η ανάγκη να δημιουργηθούν προγράμματα προαγωγής συναισθηματικών δεξιοτήτων στο εργασιακό περιβάλλον, με στόχο την βελτίωση της ικανοποίησης από την εργασία και την ενίσχυση των υπαλλήλων να διαχειρίζονται συγκρούσεις και δυσκολίες στο εργασιακό πλαίσιο.\nΛέξεις κλειδιά: Συναίσθημα στο χώρο εργασίας, ρύθμιση συναισθήματος, συναισθηματική νοημοσύνη, ΚΕΔΔΥ, διεπιστημονικές ομάδες


Μάριος Θεμιστοκλέους στο ThePresident: O εμβολιασμός θα κρίνει το επόμενο lockdown - The President\nΑρχική FEATURED FEATURED1 Μάριος Θεμιστοκλέους στο ThePresident: O εμβολιασμός θα κρίνει το επόμενο lockdown\nΗ πορεία του εμβολιασμού θα καθορίσει τα υγειονομικά μέτρα που θα ισχύουν από τον Σεπτέμβριο, διαμηνύει ο Γενικός Γραμματέας Πρωτοβάθμιας Φροντίδας Υγείας, Μάριος Θεμιστοκλέους.\nΠρόκειται για ένα από τα πρόσωπα που μας «σύστησε» ο κορωνοϊός, μέσω της τακτικής ενημέρωσης για την πορεία του στη χώρα. Ο κ.Θεμιστοκλέους, μιλώντας στο ThePresident, καθησυχάζει την κοινωνία ως προς τις παραλλαγές του ιού, επισημαίνοντας ότι «η τεχνολογία των εμβολίων είναι τέτοια, ώστε να μπορούν να προσαρμοστούν σε οποιαδήποτε μετάλλαξη».\nΞεκαθαρίζει, δε, ότι δεν πρόκειται να αλλάξει ο εμβολιαστικός σχεδιασμός του 2021, ενώ εκφράζει τη γνώμη πως «η διαχείριση του εμβολίου της AstraZeneca από τις χώρες της Ευρωπαϊκής Ένωσης δεν βοήθησε, ώστε να χτιστεί η εμπιστοσύνη των Ευρωπαίων πολιτών προς το εμβόλιο» και αναγνωρίζει ότι η επιχείρηση Ελευθερία είναι το μεγαλύτερο υγειονομικό εγχείρημα που πραγματοποιήθηκε ποτέ στην Ελλάδα.\nΠαράλληλα, προαναγγέλλει στοχευμένες δράσεις και παρεμβάσεις, ώστε να αυξηθεί το ποσοστό συμμετοχής των ηλικιωμένων στον εμβολιασμό και τονίζει πως δεν έχουμε ακόμη ολοκληρωμένη επιστημονική τοποθέτηση αναφορικά με την τρίτη δόση.\nΓια τον εμβολιασμό των εφήβων, ο κ. Θεμιστοκλέους τονίζει πως μπορεί να ενταχθεί στον επιχειρησιακό σχεδιασμό, αλλά πρόκειται για ένα ζήτημα που θα εξεταστεί και από την Εθνική Επιτροπή Εμβολιασμών.\n– Κύριε Θεμιστοκλέους, κατ’ αρχάς να σας ευχαριστήσουμε για την εξαιρετική οργάνωση και συνολικά την τάξη της διαδικασίας εμβολιασμού. Για πρώτη φορά, το ελληνικό δημόσιο μας έκανε υπερήφανους, αντιμετωπίζοντας τους πολίτες με αξιοπρέπεια και σεβασμό. Αυτές οι διαδικασίες που εφαρμόστηκαν στον εμβολιασμό, ήρθαν για να μείνουν ή θα επανέλθουμε, στη συνέχεια, στη «γνωστή συνταγή» του παρελθόντος;\nΠράγματι, η επιχείρηση Ελευθερία αποτελεί το μεγαλύτερο υγειονομικό εγχείρημα που πραγματοποιήθηκε ποτέ στη χώρα μας. Αποδείξαμε, στην πράξη, ότι με καλή οργάνωση, συστηματική δουλειά και έναν πολύ καλό σχεδιασμό μπορούμε να πετύχουμε.\nΝα σας πω ότι ο σχεδιασμός βασίστηκε σε τρεις άξονες. Ο πρώτος άξονας ήταν η ασφάλεια στην οργάνωση, από την αποθήκευση έως τη διενέργεια των εμβολιασμών. Ο δεύτερος άξονας αφορά στην ανάπτυξη ενός τέτοιου συστήματος, το οποίο να παρέχει υψηλής ποιότητας υπηρεσίες στους Έλληνες πολίτες και ο τρίτος άξονας αφορά στο να ενημερώνουμε κάθε στιγμή -με εγκυρότητα και για όλα τα δεδομένα- τους πολίτες.\nΠιστεύω ότι πετύχαμε να προσφέρουμε υπηρεσίες υψηλών προδιαγραφών στους πολίτες και να έχουμε μια πλήρως ψηφιοποιημένη διαδικασία «end to end», από την είσοδο του φιαλιδίου στη χώρα μας έως το τελικό «τσίμπημα».\nΉταν ένα εγχείρημα πρωτόγνωρο για το Εθνικό Σύστημα Υγείας. Πρόκειται, όμως, για μια πολύ μεγάλη παρακαταθήκη και μια γερή βάση, πάνω στην οποία μπορούμε να χτίσουμε και να δημιουργήσουμε το αύριο για το Εθνικό Σύστημα Υγείας, να οργανώσουμε τη μεταρρύθμιση της Πρωτοβάθμιας Φροντίδας Υγείας, με απώτερο στόχο την παροχή υψηλής ποιότητας υπηρεσιών στους πολίτες.\n– Είστε ικανοποιημένος από την πορεία του εμβολιασμού στη χώρα; Πότε βλέπετε ότι θα πετύχουμε το περίφημο τείχος ανοσίας;\nΞεπεράσαμε τους 6.000.000 εμβολιασμούς και η δυναμικότητα του συστήματος, αυτή τη στιγμή, είναι καθημερινώς κοντά στους 100.000 εμβολιασμούς. Οπότε, ναι, είμαι.\n– Πότε βλέπετε ότι θα πετύχουμε το «περίφημο» τείχος ανοσίας;\nΜε βάση το σχεδιασμό που έχουμε και με δεδομένο πάντα ότι θα τηρηθεί το χρονοδιάγραμμα των παραδόσεων των εμβολίων από τις εταιρείες, πιστεύουμε ότι το «περιβόητο» τείχος ανοσίας θα μπορέσει να έχει επιτευχθεί μέχρι τα μέσα του καλοκαιριού.\n– Με βάση τα στοιχεία του Ευρωπαϊκού Οργανισμού πρόληψης και ελέγχου των ασθενειών, ακόμα και στις ηλικίες άνω των 80, το ποσοστό εμβολιασμού δεν είναι ιδιαίτερα μεγάλο. Θεωρείτε ότι θα βελτιωθεί η ανταπόκριση;\nΓια την ηλικιακή ομάδα 85 και άνω, το ποσοστό που έχει ήδη εμβολιαστεί με την πρώτη δόση είναι στο 66% και μαζί με τα ραντεβού ανέρχεται στο 70%. Στην ηλικιακή ομάδα 80 – 84 έχει εμβολιαστεί το 67% και θα ανέλθει στο 70%, αν συνυπολογίσουμε και τα ραντεβού.\nΠιστεύω ότι χρέος όλων μας είναι να καταβάλλουμε κάθε δυνατή προσπάθεια, ώστε να αυξήσουμε -όσο το δυνατόν- περισσότερο τη συμμετοχή ειδικά σε αυτές τις ηλικιακές ομάδες που αποδεδειγμένα είναι πιο ευάλωτες στη νόσο.\nΜάλιστα, στο επόμενο χρονικό διάστημα θα γίνουν στοχευμένες δράσεις και παρεμβάσεις έτσι ώστε να προσπαθήσουμε να αυξήσουμε το ποσοστό συμμετοχής σε αυτές τις ομάδες.\n– Πριν από λίγες ημέρες ακούσαμε Ευρωπαίους αξιωματούχους να προβλέπουν την απόσυρση του εμβολίου της ΑstraZeneca από το ευρωπαϊκό πορτφόλιο, αμέσως μετά το καλοκαίρι. Πιστεύετε ότι τέτοιες δηλώσεις, αλλά και συνολικά η διαχείριση του εν λόγω εμβολίου, επηρέασαν συνολικά την εμβολιαστική πρόοδο;\nΝα ξεκαθαρίσουμε ότι η συγκεκριμένη απόφαση δεν συνδέεται με την ασφάλεια του εμβολίου, αλλά με το αν η εταιρεία ήταν συνεπής στη συμφωνία που είχε συνάψει με την Ευρωπαϊκή Ένωση για συγκεκριμένο αριθμό παραδόσεων εμβολίων, και την οποία προφανώς δεν τήρησε.\nΓια να απαντήσω στην ερώτησή σας, ναι, πιστεύω ότι συνολικά η διαχείριση του εμβολίου της AstraZeneca από τις χώρες της Ευρωπαϊκής Ένωσης δεν βοήθησε, ώστε να χτιστεί η εμπιστοσύνη των Ευρωπαίων πολιτών προς το εμβόλιο.\nΈχουμε δει ότι, πάρα τις αποφάσεις του ΕΜΑ και του Παγκόσμιου Οργανισμού Υγείας, οι χώρες αποφασίζουν διαφορετικά η κάθε μία, σε σχέση με τη διενέργεια εμβολιασμών με το εν λόγω εμβόλιο.\n“Πετύχαμε να προσφέρουμε υπηρεσίες υψηλών προδιαγραφών στους πολίτες”, δηλώνει ο Μάριος Θεμιστοκλέους, στη συνέντευξη που παραχώρησε στο The President. (Φωτ. EUROKINISSI)\n– Με δεδομένο ότι «πάγωσε» η συμφωνία μεταξύ Ε.Ε. και AstraZeneca, και στην περίπτωση που δεν ανατραπεί αυτή η απόφαση, οι επόμενοι εμβολιασμοί θα γίνονται με τα υπόλοιπα τρία εμβόλια;\nΘα πρέπει να διευκρινίσουμε ότι δεν έχει παγώσει η σύμβαση μεταξύ Ευρωπαϊκής Ένωσης και AstraΖeneca. Αυτό που ανακοίνωσε η Ευρωπαϊκή Επιτροπή, είναι ότι για το επόμενο έτος, η ΕΕ δεν θα προχωρήσει σε νέα σύναψη συμφωνίας με την AstraΖeneca.\nΌπως καταλαβαίνετε, αυτό δεν επηρεάζει και δεν αφορά τις υποχρεώσεις της εταιρείας AstraΖeneca προς την ΕΕ.\nΗ Ελλάδα περιμένει 7,2 εκ. δόσεις από την AstraΖeneca και οι παραδόσεις θα συνεχιστούν κανονικά έως το τέλος της χρονιάς. Άρα, δεν διαφοροποιείται κανένας σχεδιασμός στο εμβολιαστικό πρόγραμμα για το 2021.\n– Καθώς πλέον έχουν ανοίξει οι εμβολιασμοί για όλους τους ενήλικες, θέλω να σας ρωτήσω εάν υπάρχει, στα σχέδια που μελετάτε, η επόμενη φάση εμβολιασμού να γίνεται και από ιδιώτες ιατρούς ή/και φαρμακοποιούς;\nΌπως είχαμε αναγγείλει, προχωράμε σε άνοιγμα των ηλικιακών ομάδων, το οποίο γίνεται βάσει δύο παραγόντων. Από τον αριθμό συμμετοχής των πολιτών της προηγούμενης ηλικιακής ομάδας, καθώς και από τις παραδόσεις εμβολίων από τις εταιρείες, εάν δηλαδή εξελιχθούν βάσει σχεδιασμού.\nΑυτήν τη στιγμή αναπτύσσουμε περισσότερα από 1.500 εμβολιαστικά κέντρα στην Επικράτεια. Όπως έχω πει και άλλες φορές, κανείς δεν περισσεύει. Ήδη έχουμε μια πολύ μεγάλη ανταπόκριση από ιδιωτικούς φορείς, προκειμένου να συμμετάσχουν και αυτοί ως εμβολιαστικά κέντρα. Σε κάθε φάση, ανάλογα με τους πόσους εμβολιασμούς έχουμε να κάνουμε, εξετάζουμε όλες τις περιπτώσεις.\n– Στην Αμερική, όπως και σε κάποιες χώρες, έχει ξεκινήσει και συνεχίζεται με ταχείς ρυθμούς ο εμβολιασμός των εφήβων από 12 έως 18 ετών, ηλικίες κρίσιμες προκειμένου να χτιστεί το τείχος ανοσίας. Στην Ελλάδα, τα παιδιά θα πάνε εμβολιασμένα στο σχολείο τον Σεπτέμβριο; Πότε θα ξεκινήσει και εδώ το αντίστοιχο πρόγραμμα;\nΝα πούμε ότι το εμβόλιο της Pfizer έχει λάβει έγκριση για διενέργεια εμβολιασμών στις ηλικίες 12-15, καθώς υπήρχε έγκριση για διενέργεια εμβολιασμών στις ηλικίες 16-18.\nΤο θέμα θα εξεταστεί και από την Εθνική Επιτροπή Εμβολιασμών. Με τις κατευθυντήριες οδηγίες που θα μας δώσει, εμείς μπορούμε να το εντάξουμε στον επιχειρησιακό σχεδιασμό. Και αν έχουμε το «πράσινο φως» από την Επιτροπή θα ακολουθήσει τη σειρά προτεραιοποίησης με βάση τις ηλικίες.\n– Πολλοί από εμάς γνωρίζουμε παραδείγματα δικών μας ανθρώπων που εισήλθαν σε νοσοκομείο για άλλους λόγους και στη συνέχεια ταλαιπωρήθηκαν ή “έφυγαν” από τον κορωνοϊό. Έχετε αναφέρει πως «δεν βλέπετε» υποχρεωτικό εμβολιασμό υγειονομικών. Το ερώτημα είναι «γιατί», αν κάτι τέτοιο διασφαλίζει τον περιορισμό της διασποράς εντός των νοσοκομείων και τη μετάδοση του ιού από ασυμπτωματικό σε ασθενή, αλλά κυρίως συμβολίζει το αυτονόητο παράδειγμα που θα πρέπει να επιδεικνύουν οι υγειονομικοί στην κοινωνία;\nΕπιτρέψτε μου να δώσω κάποια στοιχεία σε σχέση με τον εμβολιασμό των υγειονομικών. Αυτήν τη στιγμή στα νοσοκομεία του ΕΣΥ έχει εμβολιαστεί το 82% των ιατρών, το 63% των νοσηλευτών-νοσηλευτριών και το 60% των λοιπών εργαζομένων στο ΕΣΥ. Στους μισθωτούς του ιδιωτικού τομέα έχει εμβολιαστεί το 88% των ιατρών, το 62% των νοσηλευτών και νοσηλευτριών και το 63% των λοιπών εργαζομένων.\nΤο θέμα της υποχρεωτικότητας είναι κάτι το οποίο παραμένει πάντοτε ανοιχτό, ειδικά στους εργαζόμενους εκείνους που το επάγγελμά τους θα μπορούσε να προκαλέσει σημαντικές επιπτώσεις και σημαντική μετάδοση σε πολύ ευάλωτους πληθυσμούς. Πιο συγκεκριμένα, αναφέρομαι στους εργαζόμενους στις μονάδες φροντίδας ηλικιωμένων και στους υγειονομικούς.\nΠρόκειται για ζήτημα το οποίο αναμένεται να βρεθεί στο δημόσιο διάλογο και στη δημόσια σφαίρα συζήτησης. Έχουμε αποφασίσει ότι η συζήτηση αυτή, ειδικά για τους υγειονομικούς, θα ανοίξει από το Σεπτέμβριο.\n– Εκτιμάτε ότι στο τέλος του χρόνου οι ήδη εμβολιασμένοι θα θωρακιστούν και με μια τρίτη αναμνηστική δόση, όπως προέβλεψε ο Δ.Σ. της Pfizer; Αν ναι, είμαστε έτοιμοι ως Ευρώπη και ως χώρα για ένα τέτοιο ενδεχόμενο ;\nΕπιχειρησιακά είμαστε έτοιμοι, αν προκύψει ένα τέτοιο ενδεχόμενο. Όμως, αυτή τη χρονική στιγμή δεν έχουμε μια ολοκληρωμένη επιστημονική τοποθέτηση σε σχέση με την τρίτη αναμνηστική δόση.\nΠαράλληλα, πρέπει να πούμε, ότι ακόμα και τα πρώτα άτομα που συμμετείχαν στις κλινικές μελέτες, τώρα μόλις συμπληρώνουν έναν χρόνο από τον εμβολιασμό τους. Ως εκ τούτου και εμείς αναμένουμε τα επίσημα επιστημονικά δεδομένα και τις αποφάσεις των αρμόδιων Οργάνων.\n– Τα βρετανικά δεδομένα δείχνουν ότι τα εμβόλια προστατεύουν και από την ινδική μετάλλαξη. Όμως, στους πολίτες, υπάρχει μία γενικότερη ανησυχία γύρω από τον εντοπισμό μελλοντικών μεταλλάξεων. Πότε πιστεύετε θα εκλείψει η γενικότερη ανησυχία για τις παραλλαγές;\nΑυτήν τη στιγμή τα εμβόλια προστατεύουν απ’ όλες τις γνωστές μεταλλάξεις. Επίσης, η τεχνολογία των εμβολίων είναι τέτοια, ώστε να μπορούν να προσαρμοστούν σε οποιαδήποτε μετάλλαξη. Άρα δεν πρέπει να υπάρχει λόγος ανησυχίας.\nΤο σημαντικότερο που πρέπει να τονίσουμε είναι ότι αποτελεσματικότερος τρόπος να αντιμετωπιστούν οι μεταλλάξεις είναι ο εμβολιασμός, γιατί όσο ισχυρότερα ανακόπτουμε την εξέλιξη της νόσου, τόσο καλύτερα αντιμετωπίζονται αυτές.\n– Θα καταλήξει σύντομα μία κοινή ίωση η Covid-19, που θα καταπολεμάται με εμβολιασμό και φάρμακα ή οι μεταλλάξεις θα μας κρατούν σε μόνιμη επιφυλακή για καιρό ακόμη;\nΈχουμε πει ότι το ισχυρότερο και αποτελεσματικότερο όπλο για την αντιμετώπιση των μεταλλάξεων και γενικά του ιού, είναι ο εμβολιασμός. Όσοι περισσότεροι εμβολιαστούμε, τόσες λιγότερες είναι οι πιθανότητες και οι δυνατότητες του ιού να μεταλλαχθεί και να δημιουργήσει νέα προβλήματα.\nΚι εμείς ευελπιστούμε ότι η Covid-19, με την εξέλιξη της τεχνολογίας των εμβολίων -τα οποία θα φτάσουν να γίνουν τα εμβόλια της γρίπης που κάποιος μπορεί να τα προμηθευτεί από το φαρμακείο και να έχουμε έναν εμβολιασμό σε πολύ πιο εύκολες συνθήκες-, θα εξελιχθεί σε μια κοινή ίωση η οποία δεν θα επηρεάζει την καθημερινότητά μας.\n– Κλείνοντας, έχουμε αφήσει πίσω μας τα lockdown και τα αυστηρά, περιοριστικά μέτρα ή θα επανέλθουν στις ζωές μας από τον Σεπτέμβριο;\nΗ απάντηση σε αυτό βρίσκεται στον εμβολιασμό. Όσο περισσότεροι εμβολιαστούμε, τόσο μικρότερη η πιθανότητα να συμβεί κάτι τέτοιο.\nΠροηγούμενο άρθροΟι 124 περιοχές που θα διενεργηθούν δωρεάν rapid tests σήμερα\nΕπόμενο άρθροΟ οίκος αξιολόγησης S&P αναβάθμισε την προοπτική του δημόσιου χρέους της Αυστραλίας


Google νέοι αλγόριθμοι με αλλαγές στις αναζητήσεις από κινητά - iGuRu.gr\nHome / news / Google νέοι αλγόριθμοι με αλλαγές στις αναζητήσεις από κινητά\nGoogle νέοι αλγόριθμοι με αλλαγές στις αναζητήσεις από κινητά\ndimitris in news 17 April, 2015 10:27 am\nΝέα ανακοίνωση από την Google για την κυκλοφορία ενός νέου χαρακτηριστικού στα αποτελέσματα αναζήτησης των κινητών.\nΗ εταιρεία αναβαθμίζει τους αλγόριθμους που εμφανίζουν τις διευθύνσεις URL στα αποτελέσματα αναζήτησης για να αποτυπώνει καλύτερα τα ονόματα και τις κατηγορίες των ιστοσελίδων.\nΣύμφωνα με μια δημοσίευση στο blog της εταιρείας από τον τεχνικό λογισμικού Bartlomiej Niechwiej και των διευθυντή προϊόντων Rob Ennals, “οι καλά δομημένες διευθύνσεις URL προσφέρουν στους χρήστες γρήγορες υποδείξεις σχετικές με το θέμα της σελίδας αλλά και το πώς είναι δομημένη η ιστοσελίδα.”\nΗ νέα μορφή θα αποκαλύπτει το αληθινό όνομα της ιστοσελίδας αντί για το όνομα του domain, και η δομή των URL θα είναι σε μορφή breadcrumbs.\nΕπιπλέον, η Google ανακοίνωσε περεταίρω υποστήριξη για τα δομημένα δεδομένα του schema.org στις ιστοσελίδες που τα χρησιμοποιούν, για να ανακαλύπτουν οι αλγόριθμοι πώς μπορούν να αντικαταστήσουν τα ονόματα των ιστοσελίδων με τα domain names που χρησιμοποιούνται μέχρι σήμερα.\nΟι αλλαγές αυτές θα επηρεάσουν και τη δομή των URL που θα εμφανίζεται σαν breadcrumbs.\nΓια περισσότερες λεπτομέρειες και παραδείγματα του κώδικα που μπορείτε να χρησιμοποιήσετε, η Gοogle προσφέρει το documentation για site names και breadcrumbs.\nΑυτές οι αλλαγές θα αρχίσουν να εμφανίζονται σταδιακά, μόνο στα αποτελέσματα αναζήτησηςτων κινητών συσκευών. Η αλλαγή του ονόματος της ιστοσελίδας θα λειτουργεί προς το παρόν μόνο στις ΗΠΑ, αλλά η μορφοποίηση των URLs σαν breadcrumbs θα είναι θα είναι σύντομα διαθέσιμη για όλο τον κόσμο.\nΝα αναφέρουμε ότι σύμφωνα με την εταιρεία, από 21 Απριλίου, που θα αρχίσουν να εφαρμόζονται οι νέοι αλγόριθμοι, όσες ιστοσελίδες έχουν πραγματοποιήσει τις απαραίτητες αλλαγές θα έχουν και καλύτερο Gοogle Ranking, ή στα Ελληνικά καλύτερη κατάταξη.\nGoogle νέοι αλγόριθμοι με αλλαγές στις αναζητήσεις από κινητά was last modified: April 17, 2015, 10:27 am by dimitris\nUpdated on 17/04/2015 10:27 by dimitris\nPrevious: Google Άμεση εγκατάσταση εφαρμογών από τα αποτελέσματα αναζήτησης\nNext: Επίσημη ανακοίνωση της Kaspersky για τη καταστολή του botnet Simda


Εάν είστε εφάμιλλοι με την σειρά MasterCase, τότε δεν θα δυσκολευτείτε να καταλάβετε πως ο σχεδιασμός του σασί δεν απέχει σε σχέση με το MasterCase 5. Εν τούτοις, υπάρχουν μερικές προσθήκες και αναβαθμίσεις, κάνοντας την σειρά βελτιωμένη ουσιαστικά στα σημεία. Εδώ όμως έχουμε να κάνουμε με την ειδική έκδοση της Cooler Master στα χρώματα της NVIDIA.\nΤο νέο MasterCase Pro 5 NVIDIA Edition δεν ξεφεύγει από τον παραδοσιακό σχεδιασμό των PC cases. Έτσι, πρόκειται για ένα midi tower case το οποίο μπορεί να υποστηρίξει μητρικές ATX, m-ATX και m-ITX με τις διαστάσεις του να ανέχονται στα 23,5 x 51,2x 54,8 εκατοστά, και το καθαρό του βάρος στα 10,7 κιλά. Το design του με τις έντονες γραμμές αλλά και το διάτρητο σχεδιασμό στο εμπρός μέρος παραπέμπουν σε ένα αρκετά "επιθετικό" κουτί με μοντέρνο στυλ. Όσον αφορά τον χρωματικό του συνδυασμό, η Cooler Master επέλεξε ένα ανανεωμένο μαύρο μεταλλικό χρώμα το οποίο είναι εξαιρετικής ποιότητας ενώ στη συγκεκριμένη έκδοση υπάρχουν αυτοκόλλητα της NVIDIA καθώς και πράσινο ημιδιάφανο πλαϊνό παράθυρο, στον standard εξοπλισμό. Το φινίρισμα θα μπορούσαμε να πούμε πως μοιάζει με ένα καλοστημένο mod, όμως με την επαγγελματική πινελιά της Cooler Master.\nΜε το κάλυμμα στην άκρη, παρατηρούμε πως ο εσωτερικός σχεδιασμός δίνει ξανά το παρόν. Οι γωνίες που διαθέτει στις δυο πλευρές του οδηγεί σε ένα πλατύτερο τελικό αποτέλεσμα ώστε να δοθεί μεγαλύτερος χώρος στο εσωτερικό του. Όσον αφορά την υποστήριξη οπτικών μέσων, το MasterCase 5 διαθέτει 2 x 5.25" bays, με το υπόλοιπο τμήμα να διατίθεται ως χώρος για τους ανεμιστήρες εισαγωγής. Όσον αφορά το μπροστινό κάλυμμα αυτό αφαιρείται αρκετά εύκολα με ένα σύνολο από 6 tabs που "πιάνουν" πάνω στο σασί. Η αφαίρεση του μπροστινού πάνελ αποκαλύπτει και την περιοχή για την εγκατάσταση ανεμιστήρων εισαγωγής, που μπορεί να φτάσει τους 2 x 140mm ή τους 3 x 120 mm με την χρήση του συνοδευτικού bracket.\nΣτην κορυφή του front panel συναντάμε και το I/O του MasterCase Pro 5 NVIDIA Edition - σημείο το οποίο υπέστη εξίσου αρκετές αλλαγές. Εκεί θα συναντήσουμε 2 x USB 3.0 θύρες μαζί με τα audio jacks για μικρόφωνο και ακουστικά. Δεξιά από τις θύρες συναντάμε ένα πλήκτρο ελέγχου. Το δεξί πλήκτρο είναι ουσιαστικά αυτό του reset ενώ κάτω βρίσκεται αυτό το power. Προχωρώντας στην οροφή θα συναντήσουμε τις δυο λαβές για την εύκολη μεταφορά του. Οι λαβές είναι μεταλλικές και συνδέονται στο σασί, ούτως ώστε να μην υπάρχει πρόβλημα στιβαρότητας κατά την μεταφορά του.\nΕπιπλέον, συναντάμε και την θέση για την τοποθέτηση ανεμιστήρων και υδρόψυξης, με μέγιστη υποστήριξη 2 ανεμιστήρων των 140mm ή ένα AIO των 280mm, με το κάλυμμα να είναι εύκολα αφαιρούμενο προς τα πίσω. Αυτό όμως το κάλυμμα δεν μπλοκάρει τελείως την ροή του αέρα προς το εσωτερικό - αντιθέτως το κάλυμμα διαθέτει έναν διάτρητο σχεδιασμό με τον αέρα να περνά κάτω από την μπροστινή λαβή, δρώντας έτσι σαν αεραγωγός!\nΤο πάτωμα του MasterCase Pro 5 NVIDIA Edition έχει παρόμοιο σχεδιασμό με αυτόν που συναντάμε στην οροφή, μόνο που αυτή την φορά οι "λαβές" λειτουργούν ως πόδια, στα οποία έχουν τοποθετηθεί ελαστικά πέλματα. Ο σχεδιασμός της περιοχής είναι αρκετά καθαρός, ενώ στο πίσω μέρος υπάρχει και το αφαιρούμενο φίλτρο σκόνης για τον ανεμιστήρα του τροφοδοτικού.\nΜεταβαίνοντας στην πίσω πλευρά, το layout παραμένει το συνηθισμένο όπως στην πλειοψηφία των cases. Έτσι, στην κορυφή συναντάμε την θέση για τον ανεμιστήρα εξαγωγής, όπου οι εγκοπές για την τοποθέτηση των βιδών υποστηρίζουν την μετακίνηση του ανεμιστήρα σε οποιοδήποτε επιθυμητό ύψος. Ύστερα, πέρα από την θέση για το I/O shield της μητρικής, συναντάμε 7 PCI brackets ενώ στην υπολειπόμενη επιφάνεια υπάρχει μια μεγάλη γρίλια που θα βοηθήσει στον εξαερισμό. Τέλος, υπάρχει η θέση για το τροφοδοτικό στο πάτωμα του κουτιού, το οποίο συνοδεύεται από το bracket στο οποίο τοποθετείται το τροφοδοτικό και έπειτα σύρεται στο εσωτερικό, όπως θα δούμε και στην συνέχεια.\nΕκεί θα συναντήσουμε και την λαβή για την αφαίρεση του φίλτρου σκόνης, το οποίο τοποθετείται εξωτερικά όπως αναφέραμε και νωρίτερα.\nbuild, cooler master, case, atx, mastercase pro 5, nvidia edition\nθα περιμένω την ΙΒΜ edition.....


Click και κλικ\nΣτήλες Άρση - Θέση\nΔημοσίευση: Δευτέρα, 13 Ιουνίου 2016 10:46\nΤην προηγούμενη εβδομάδα δημοσιεύτηκε στο αμερικανικό site “Digital Music News” άρθρο της μόνιμης συνεργάτιδας του site, Charlotte Hassan η οποία αναλύει τα ευρήματα έρευνας της PwC σε σχέση με την ψηφιακή πώληση στις Ηνωμένες Πολιτείες κατά το 2015. Δεν ξέρω πόσοι από εσάς θα εκπλαγούν. Προσωπικά δεν εξεπλάγην. Με βάση τα στοιχεία των πωλήσεων των ετών 2012-2015 η πρόβλεψη για τα έσοδα από την ψηφιακή πώληση (mp3) για τα επόμενα χρόνια (ως και το 2020) είναι ότι κατά μέσο όρο θα υπάρξει πτώση 14,3% ανά έτος. Ως εκ τούτου αναμένεται το 2020 (το οποίο δεν είναι και μακριά) τα έσοδα από την ψηφιακή πώληση να έχουν πέσει τόσο ώστε να είναι λίγο πολύ τα ίδια με τα τότε έσοδα από τις φυσικές πωλήσεις (cd και βινύλιο). Όπως χαρακτηριστικά αναφέρεται στο άρθρο, «κανένας δεν προέβλεπε» τόσο μεγάλη πτώση των ψηφιακών πωλήσεων και μάλιστα με τέτοια ταχύτητα. Το άρθρο είναι ρεπορτάζ. Μεταφέρει τα στοιχεία, καταδεικνύει τις συνέπειες, επιχειρεί μία εξήγηση του γιατί συμβαίνει ότι συμβαίνει και φυσικά (όντας ρεπορτάζ) δεν περιλαμβάνει δακρύβρεχτες κορώνες για το μέλλον της μουσικής βιομηχανίας ή πολύ περισσότερο για το μέλλον της ίδιας της μουσικής. Καταγράφει και αναλύει στοιχεία, δεν χρωματίζει και ως εκ τούτου η δημοσιογράφος δεν πέφτει από τα σύννεφα. Απλώς καταγράφει. Φαντάζομαι όμως ότι πέφτουν από τα σύννεφα όσα από τα στελέχη της μουσικής βιομηχανίας οραματίστηκαν πως η ψηφιακή πώληση είναι, αναμφισβήτητα, το μέλλον. Και μάλιστα ένα μέλλον τόσο οριστικό, τόσο αμετάκλητο και εν τέλει τόσο λαμπρό ώστε έσπευσαν να φορέσουν τα γυαλιά ηλίου τους…\nΌλα online. Η ιδέα ήταν και παραμένει ότι το κοινό ακούει το τραγούδι ή το άλμπουμ από τις υπηρεσίες streaming (βάζω και το youtube μέσα σε αυτές αν και δεν είναι υπηρεσία streaming με την ακριβή έννοια του όρου) και όταν του αρέσει κάτι τότε το αγοράζει. Σε mp3, επίσης online. Έτσι θα καταπολεμούνταν και ο ομολογουμένως μεγάλος βραχνάς του παράνομου download. Αποτέλεσμα: Οι υπηρεσίες streaming πράγματι «έπιασαν» μεγάλη μερίδα του κοινού. Τα έσοδα από τις υπηρεσίες streaming σύμφωνα με την ετήσια έκθεση της Nielsen σημείωσαν το 2015 άνοδο 92,8% σε σχέση με το 2014. Παράλληλα (σύμφωνα με το άρθρο του “Digital Music News”) από όταν ενεργοποιήθηκαν οι υπηρεσίες streaming διαπιστώθηκε μία «μαζική φυγή από τα sites παράνομου download». Λογικό. Από τη στιγμή που μπορείς να ακούσεις και να τσεκάρεις θεωρητικά τα πάντα μέσω μιας υπηρεσίας streaming (η οποία μάλιστα είναι και νόμιμη) γιατί να μπεις στη διαδικασία του παράνομου download;Και εδώ ακριβώς μπαίνει στην εικόνα αυτό που δεν προέβλεψαν όσοι τώρα πέφτουν από τα σύννεφα… Από τη στιγμή που μπορείς να ακούσεις και να τσεκάρεις θεωρητικά τα πάντα μέσω μιας νόμιμης υπηρεσίας streaming γιατί να μπεις στη διαδικασία όχι μόνο του παράνομου download αλλά του download γενικότερα; Τα στοιχεία δείχνουν ότι όσο αναπτύσσεται το streaming, τόσο πέφτουν οι ψηφιακές πωλήσεις σε mp3. Κυρίως μάλιστα πέφτουν οι πωλήσεις μεμονωμένων τραγουδιών. Η πτώση της ψηφιακής πώλησης ολόκληρων άλμπουμ είναι πολύ μικρή αναλογικά. Το οποίο μας φέρνει στο εξής: Αν κάποιος μπει στη διαδικασία να αγοράσει μουσική κι όχι απλώς να ακούσει μουσική, τότε κατά τα φαινόμενα συνήθως προτιμάει να αγοράσει ολόκληρο το άλμπουμ ενός καλλιτέχνη κι όχι ένα μεμονωμένο τραγούδι του. Αν του αρέσει τόσο πολύ πια ένα μεμονωμένο τραγούδι αλλά δεν «ψήνεται» για τον καλλιτέχνη συνολικότερα, τότε ακούει αυτό το τραγούδι όσο συχνά θέλει από τις υπηρεσίες streaming και από το youtube και η ανάγκη του έχει καλυφθεί. Το πολύ – πολύ να το κατεβάσει και από το youtube με έναν εύκολα προσβάσιμο, ασφαλή και γρήγορο “you tube to mp3 convertor” και να τελειώσει εκεί η υπόθεση . (Θα είχε μεγάλο ενδιαφέρον να υπήρχαν διαθέσιμα στοιχεία των τελευταίων λίγων ετών για το download μέσω youtube. Δεν έχουν πέσει τέτοια στοιχεία στην αντίληψη μου). Το οποίο με τη σειρά του μας φέρνει στο εξής άλλο: Αν είναι έτσι και ισχύουν όλα τα παραπάνω, και κάποιος «ψήνεται» για ένα καλλιτέχνη συνολικότερα και όχι για ένα τραγούδι του μόνο, τότε πιθανότατα θα αγοράσει ολόκληρο το άλμπουμ. Σε αυτήν την περίπτωση είναι εξ ίσου πιθανό να το αγοράσει είτε σε φυσική μορφή (cd ή βινύλιο), είτε σε ψηφιακή (mp3). ΟΚ – σύμφωνοι- τα νούμερα και η πρόβλεψη λένε ότι στις μέρες μας δεν είναι εξ ίσου πιθανό. Αλλά τα ίδια νούμερα και η ίδια πρόβλεψη λέει ότι το 2020 θα είναι. Όλοι όσοι βιάστηκαν να κηρύξουν τον θάνατο του φυσικού φορέα και να προϋπαντήσουν μετά βαΐων και κλάδων την νέα εποχή της ψηφιακής πώλησης… όλοι αυτοί που δεν προέβλεπαν ότι υπήρχε περίπτωση εν έτη 2016 η πτώση της ψηφιακής πώλησης να είναι μεγαλύτερη από την πτώση των πωλήσεων του φυσικού φορέα…: όλοι αυτοί δεν έλαβαν υπόψη τους τον ανθρώπινο παράγοντα.Θα το γράψω σε πρώτο πρόσωπο. Όπως συμβαίνει σε μένα που τυγχάνω συνειδητός ακροατής και αγοραστής μουσικής, αδιάλειπτα, τριάντα χρόνια τώρα. Άμα θέλω τόσο πολύ ένα τραγούδι και δεν με πολυνοιάζει και τόσο ποιος το λέει θα το γράψω ή θα φροντίσω να μου το γράψουν σε μια κασέτα (παλαιότερα) ή θα το κατεβάσω από ένα παράνομο site (πριν λίγα χρόνια) ή θα το λιώσω στα plays σε μια υπηρεσία streaming και στο youtube (σήμερα).Όταν μου αρέσει πολύ ένα τραγούδι τότε θα επιδιώξω να ακούσω και κάτι ακόμη του ίδιου καλλιτέχνη. Αν ο καλλιτέχνης μου τραβήξει για οποιοδήποτε λόγο την προσοχή και βρεθώ να ακούω και άλλο, και ακόμη κι άλλο τραγούδι του, τότε (θέλω-δεν θέλω) θα αρχίσει να αναπτύσσεται ένας δεσμός (bond) με τον καλλιτέχνη. Θα διαβάσω και καμιά συνέντευξη του, θα τσεκάρω αν μπορώ να τον δω και κάπου live και ο δεσμός θα ισχυροποιηθεί. Ας μου πει κάποιος τι σχέση έχει όλη αυτή η παραπάνω ανθρώπινη διάσταση της ακρόασης μουσικής με τα απανωτά τυχαία clicks σε μια συσκευή όπου πατάω ένα «κουμπί» και αρχίζει να παίζει κάτι. Ένα πράγμα. Ότι να’ναι. Ότι ώρα να’ναι. Το οποίο συχνά δεν ξέρω καν τι είναι. Και τελικά μετά από τόσα clicks δεν με πολυενδιαφέρει και τι είναι. Το μόνο που με ενδιαφέρει είναι αν «μου αρέσει» ή αν «δεν μου αρέσει». Τώρα που κάνω το κλικ. Γιατί τώρα που κάνω το click και το ακούω μπορεί να μην μου αρέσει αλλά σε 15 μέρες, χαμένος πάλι μέσα σε έναν ωκεανό clicks, μπορεί να το «κλικάρω» πάλι, να μην θυμάμαι καν ότι το έχω ακούσει και να μ’αρέσει. Ή το ανάποδο. Μέσα σε αυτήν την διαδικασία των ευκαιριακών και εξ αφορμής clicks που είναι η συνομιλία με τον καλλιτέχνη ή έστω με το καλλιτέχνημα; Που είναι ο δεσμός;\nΔεν έχει you tube link σήμερα. Πάω να ακούσω ένα cd. Ή ένα βινύλιο. Ή μπαίνω στην υπηρεσία streaming που χρησιμοποιώ να τσεκάρω έναν τύπο που μου έχει τραβήξει την προσοχή. Το βράδυ σκέφτομαι να πάω σε μια συναυλία .\nΦιλιά Υ. Γ. Στο άρθρο της Charlotte Hassan στο “Digital Music News” που έδωσε και την αφορμή για το παρόν «Άρση-Θέση» αναφέρεται - ως κάτι ήδη γνωστό στον χώρο – ότι κυκλοφορεί η φήμη πως η Apple θα καταργήσει την υπηρεσία ψηφιακής πώλησης από το iTunes σύντομα. Σε 2-3 χρόνια. Πιθανότατα πριν το 2020 δηλαδή… Χρήστος Αλεξόπουλος


Επτά τρόποι για να «προλάβετε» ένα εγκεφαλικό επεισόδιο\nΣάββατο 12 Ιανουάριος 2019, 13:11 Ενημέρωση\nΗ πρόληψη είναι η καλύτερη θεραπεία λένε οι γιατροί. Το αυτό συμβαίνει και στην περίπτωση ενός εγκεφαλικού επεισοδίου. Διαβάστε επτά τρόπους, με τους οποίους μπορείτε να μειώσετε τον κίνδυνο.\nΑναρτήθηκε Σάββατο 12 Ιανουάριος 2019, 13:11 στην Κατηγορία: Ενημέρωση\n« Αρκούδα ή λιοντάρι; Ο ύπνος δείχνει τι «ζώο» είστε\nΜείωση 30% στα «κόκκινα» στεγαστικά δάνεια – Τι θα ισχύσει για τους οφειλέτες »


12 πράγματα που πρέπει πάντα να έχετε στην τσάντα σας όταν ταξιδεύετε | Τι λες τώρα;\nHome \_ ταξίδια \_ 12 πράγματα που πρέπει πάντα να έχετε στην τσάντα σας όταν ταξιδεύετε\n12 πράγματα που πρέπει πάντα να έχετε στην τσάντα σας όταν ταξιδεύετε\nKaterina 15 Ιανουαρίου, 2017 5:50 ΜΜ\nΧρειάζεται να ταξιδέψετε τελευταία στιγμή; Κανένα πρόβλημα! Απλά πρέπει να έχετε πάντα μερικά μετρητά στην άκρη, ένα ανανεωμένο διαβατήριο με επιπλέον σελίδες για βίζα και ένα μικρό νεσεσέρ με μερικά απαραίτητα πράγματα.\nΔείτε παρακάτω 12 πράγματα που πρέπει να έχετε πάντα στην τσάντα σας, όταν ταξιδεύετε για να μην βρεθείτε ποτέ μπροστά σε δυσάρεστες εκπλήξεις.\nΜάσκα ύπνου και ωτοασπίδες\nΑν θέλετε να κοιμηθείτε κατά την διάρκεια του ταξιδιού, αλλά δυσκολεύεστε λίγο δεν υπάρχει τίποτα πιο πρακτικό και λειτουργικό από μια μάσκα ύπνου και ένα ζευγάρι ωτοασπίδες.\nΈνα ζευγάρι επιπλέον ακουστικά\nΑκόμα και τα καλύτερα ακουστικά έχουν περιορισμένη διάρκεια ζωής. Οπότε, για να μην μείνετε χωρίς ακουστικά την πιο ακατάλληλη στιγμή αγοράστε ένα ζευγάρι φθηνά ακουστικά για να υπάρχουν στην τσάντα σας έτοιμα να τα χρησιμοποιήσετε όταν τα χρειαστείτε.\nΦωτοτυπία του διαβατηρίου σας\nΜην χάσετε ποτέ το διαβατήριό σας ειδικά στο εξωτερικό. Θα είναι το τέλος των διακοπών και της διασκέδασής σας. Ωστόσο, αν τύχει και χάσετε το διαβατήριό σας θα σας διευκολύνει πολύ στο να σας το αντικαταστήσουν όσο το δυνατόν γρηγορότερα αν έχετε μια φωτοτυπία του διαβατηρίου σας.\nΑν ταξιδεύετε συχνά, σίγουρα θα χρειαστείτε ένα καθολικό βύσμα, αφού θα χρειαστεί να φορτίζετε συχνά το κινητό σας ή το λάπτοπ σας.\nΤα αδιάβροχα είναι πολύ πιο πρακτικά από τις ομπρέλες, γιατί αφήνουν τα χέρια σας ελεύθερα και σας προστατεύουν από την βροχή.\nΥπάρχουν πολλοί τρόποι να ανοίξουμε ένα μπουκάλι, όπως με αναπτήρα ή στην άκρη του τραπεζιού, αλλά δεν χρειάζεται να μπαίνετε σε τέτοιες διαδικασίες. Απλά, βάλτε την τσάντα σας ένα ανοιχτήρι για να έχετε το κεφάλι σας ήσυχο.\nΦάκελος ταξιδιωτικών εγγράφων\nΒάλτε μέσα στον φάκελο όλα τα ταξιδιωτικά σας έγγραφα, όπως το διαβατήριο, την κάρτα επιβίβασης και την κράτηση του ξενοδοχείου για να μην τα ψάχνετε τελευταία στιγμή.\nΠλαστικές σακούλες που ξανακλείνουν\nΕίναι απαραίτητες για να βάλετε ό,τι υγρά έχετε και να περάσετε τον έλεγχο του αεροδρομίου. Οπότε, να έχετε πάντα δυο τρεις μέσα στην τσάντα σας.\nΤα σκαν όπως οι μπάρες δημητριακών ή οι ξηροί καρποί είναι ιδανικοί για εκείνη την στιγμή που θα ξυπνήσετε στην μέση της νύχτας στο δωμάτιο του ξενοδοχείου και θα θέλετε να τσιμπήσετε κάτι, αλλά χωρίς να πληρώσετε τα ακριβά προϊόντα των ξενοδοχείων.\nΔεν υπάρχει χειρότερο πράγμα από το να σε πιάσει πονοκέφαλος κατά την διάρκεια του ταξιδιού ή των διακοπών και να μην ξέρεις που έχει φαρμακείο. Οπότε, πάντα να έχετε στην τσάντα σας μερικά παυσίπονα.\nΟδοντόκρεμα σε συσκευασία ταξιδιού\nΗ οδοντόκρεμα είναι το δεύτερο πράγμα που ξεχνάμε περισσότερο, όταν ταξιδεύουμε και για κάποιον λόγο δεν υπάρχει στις παροχές του ξενοδοχείου.\nΜπορεί να υπάρχει μια πολύ ωραία και εξωτική κρέμα χεριών ή ένα φανταχτερό σαπούνι, αλλά ποτέ οδοντόκρεμα. Οπότε, μια οδοντόκρεμα σε μέγεθος ταξιδιού είναι ιδανική.\nΤο περιοδικό μπορεί να φαίνεται παλιομοδίτικο, αλλά είναι μια εναλλακτική λύση για να περάσετε την ώρα σας για τις περιπτώσεις εκείνες που δεν υπάρχει διαθέσιμο wi-fi ή το κινητό κλείσει από μπαταρία.\nΑυτός ο σκύλος έκλεψε το παιχνίδι του μωρού και το μωρό έβαλε τα κλάματα! Δείτε όμως τι ΑΠΙΣΤΕΥΤΟ έκανε μετά ο σκύλος!


Μάνος Ζαχαράκος GNTM 2\n09/12/2019, 09:53 11\n«Πρόκειται για ένα εξάμβλωμα της τηλεόρασης, στο οποίο βάζουν 18χρονα κοριτσάκια να γδύνονται για να ευχαριστηθεί το κάθε βλέμμα που κοιτάει μέσα από μια κλειδαρότρυπα», είπε ο ηθοποιός\nΤη δική του άποψη για το GNTM εξέφρασε ο Μάνος Ζαχαράκος. Ο ηθοποιός, μιλώντας στο TV Έθνος, χαρακτήρισε το ριάλιτι μοντέλων εξάμβλωμα που θα έπρεπε να απαγορευτεί από το ΕΣΡ.\n- Έχετε δώσει βαρύτητα στο θέατρο και έχετε βάλει σε δεύτερη μοίρα την τηλεόραση;\n- Παρακολουθείτε προγράμματα ως τηλεθεατής;\nΌτι δεν αρέσει σε εμάς, θα το απαγορευσουμε για όλους, Σιγά μην δώσουμε το δικαίωμα στην επιλογή... Καθαρση, 10 Μαιου 1933\nΈχετε μπλέξει τη δημοκρατία με την ασυδοσία\nΗ τηλεόραση είναι το πιο προσβάσιμο δημόσιο μέσο ενημέρωσης και ψυχαγωγίας που μπαίνει μέσα σε κάθε σπίτι και δεν μπορεί να προβάλει ανεξέλεγκτα ό,τι θέλει. Δεν είναι ίντερνετ! Το ΕΣΡ τότε γιατί υπάρχει; Τότε να προβάλλονται όλα, η κάθε βλαμμένη που τρέμει την εμμηνόπαυση να ξεσπάει την κακία της και τα νεύρα της σε κοριτσάκια, γιατί όχι, αφού αυτά πήγαν εκεί οικειοθελώς νομίζοντας πως θα γίνουν μοντέλα κι αφού υπάρχουν τα τηλεκοντρόλ; Δεν πάτε καλά μερικοί!\nσιγα τα οα λες και δεν μπορει ο καθενας να βλεπει 18χρονια μανουλομανουλα απο το ινσταγκραμ και το facebook. ολες τα δειχνουν εκει και με επαγγελαμτικες ληψεις! του χρονο GNTT ..GREECE NEXT TOP TRANS!\nΚύριε Ζαχαράκο, από το 1979 και μετά έχουν βγει τα τηλεκοντρόλ και μπορούμε να αλλάξουμε κανάλι αν δεν μας αρέσει κάτι. Τις υποδείξεις να τις κρατήσετε για τον εαυτό σας. Επίσης εσεις μπορείτε να δείτε τον θάνατο του Αρη Βελουχιώτη στην ΕΡΤ για 6η επανάληψη και να αγοράσετε την ραδιοτηλεόραση.\nΑυτό κατάλαβες εσύ; Μια χαρά τα λέει ο άνθρωπος.. Τι σχέση έχει η επιλογή του τηλεκοντρόλ με το αν ένα πρόγραμμα είναι κακής ποιότητας και προβάλλεται; με την λογική την δική σου να γεμίσει σαβούρες η τηλεόραση αφού έχουμε και πολλά κανάλια οκ όλα καλά..\nΚοντόφθαλμη κι επιδερμική η ανάλυσή σου περι δικαιώματος στην τηλεοπτική κακοήθεια που μόνο κακό μπορεί να κάνει.\nΠΟΛΥ ΣΩΣΤΑ ΤΑ ΛΕΕΙ Ο Κος ΖΑΧΑΡΑΚΟΣ, ΟΙ ΨΕΥΤΟΔΙΑΝΟΟΥΜΕΝΟΙ ΑΡΙΣΤΕΡΟΙ ΓΙΑΤΙ ΣΩΠΑΙΝΟΥΝ ? ΤΑ ΡΙΑΛΙΤΙ ΕΞΕΥΤΕΛΙΖΟΥΝ ΤΟΥΣ ΝΕΟΥΣ ΠΟΥ ΣΥΜΜΕΤΕΧΟΥΝ ..\nΚανένας δεν πάει με το ζόρι να παίξει σε αυτά τα ριαλιτυ. Είναι επιλογή των κοριτσιών και μόνο. Και αν κρίνουμε από την υψηλή τηλεθέαση τότε αρέσει σε αρκετούς να το βλέπουν.


Α' ΕΠΣΕ Ντέρμπι μικρομεσαίων | Eviaportal.gr - Εύβοια\nΑ' ΕΠΣΕ Ντέρμπι μικρομεσαίων\nΤο μεγάλο ντέρμπι λείπει σήμερα από τα παιχνίδια της Α' Κατηγορίας, αφού το κυριότερο παιχνίδι για την 13η αγωνιστική έγινε χθες στο Προκόπι μεταξύ της τοπικής ομάδας και της Αρτάκης.\nΤα πρωταθλήματα, όμως δεν γίνονται μόνο για εκείνους που πάνε για πρωτάθλημα, αλλά και γι' αυτούς που έχουν στόχους σωτηρίας, ακόμα και για εκείνους που δηλώνουν αδιάφοροι βαθμολογικά.\nΣήμερα, η 13η αγωνιστική της Α' Κατηγορίας, περιλαμβάνει 4 παιχνίδια με ενδιαφέρον κυρίως στην ουρά της βαθμολογίας, αφού εκεί συγκεντρώνεται το ενδιαφέρον των περισσότερων μονομάχων.\nΝΕΟΧΩΡΙ - ΔΡΟΣΙΑ\nΜατς με φαβορί\nΤο Νεοχώρι με 13 πόντους στο ενεργητικό του και με αήττητη πορεία στην έδρα του, θέλει σήμερα μόνο νίκη απέναντι στην ουραγό Δροσιά, ώστε να "δέσει" ακόμα καλύτερα τη θέση του στη βαθμολογία.\nΌσο για τους ουραγούς, έχουν κάνει τη ζημιά στα Λουκίσια και από 'κει και πέρα λίγα πράγματα με μόλις 6 πόντους έως τώρα και μέλλον ιδιαίτερα αμφίβολο.\nΠάντως και οι δύο ομάδες προέρχονται από βαριές ήττες και αναμένεται με ενδιαφέρον το πώς θα αντιδράσουν μέσα στο γήπεδο.\nΦαβορί αναμφίβολα το Νεοχώρι, όμως πόσες και πόσες φορές έχουν γίνει εκπλήξεις στο ποδόσφαιρο...\nΤΑΜΥΝΑΪΚΟΣ - ΚΑΡΥΣΤΟΣ\nΗ επόμενη μέρα ενός σοκ!\nΗ πορεία του Ταμυναϊκού στο πρωτάθλημα μέχρι και την περασμένη αγωνιστική, ήταν κάτι παραπάνω από εξαιρετική, με πολύ καλές εμφανίσεις, που τις περισσότερες φορές συνοδευόταν και από τα ανάλογα αποτελέσματα.\nΤην περασμένη Κυριακή όμως, η ήττα - σοκ της ομάδας του Αλιβερίου μέσα στο Μίστρο ήταν ένα αποτέλεσμα που ελάχιστοι περίμεναν και που απομάκρυνε τον Ταμυναϊκό από το γκρουπ της κορυφής.\nΣήμερα ο Ταμυναϊκός επιστρέφει στην έδρα του και μαζί θέλει να γυρίσει και στα θετικά αποτελέσματα αντιμετωπίζοντας την Κάρυστο, που σε αντίθεση με τους γηπεδούχους, προέρχεται από νίκη επί της Τριάδας, που την διατήρησε σε απόσταση ασφαλείας από την επικίνδυνη ζώνη.\nΟ Ταμυναϊκός είναι το φαβορί για τη νίκη, ενώ αν στραβοπάτησε χθες ο Πάλιουρας, η ομάδα του Αλιβερίου, θα περάσει στην 3η θέση.\nΧΑΛΚΙΝΕΟΣ - ΑΚΡΑΤΗΤΟΣ\nΦουριόζος από τα Κριεζά\nΟ καλύτερος φετινός Χαλκίνεος εμφανίστηκε την περασμένη Κυριακή μέσα στα Κριεζά και το 5-0 έδειξε πως οι νεοφώτιστοι έχουν πολλές ικανότητες αλλά και αρκετή απειρία που οδηγεί πολλές φορές σε απρόοπτα αποτελέσματα.\nΟ χρόνος λειτουργεί όμως ως σύμμαχος του Χαλκίνεου που όσο περνάει ο καιρός προσαρμόζεται στα δεδομένα της κατηγορίας και εμφανίζεται όλο και καλύτερος.\nΟ Χαλκίνεος πάντως, όσο ο Γιάννης Φούρλης βρίσκει με τόσο μεγάλη συχνότητα το δρόμο προς τα αντίπαλα δίχτυα, είναι ικανός να κόψει βαθμούς από οποιαδήποτε ομάδα, ιδίως αν τον υποτιμήσεις.\nΌσο για το Φούρλη, είναι 1ος σκόρερ του πρωταθλήματος με 11 γκολ σε σύνολο 19 της ομάδας του, τη στιγμή που ο Χόνι έχει βάλει τα 9 από τα 39 γκολ της Αρτάκης και αυτό σίγουρα λέει πολλά...\nΣτο σημερινό παιχνίδι, οι γηπεδούχοι έρχονται με... κεκτημένη ταχύτητα από την 5άρα μέσα στα Κριεζά, ενώ ο Ακράτητος ταξιδεύει στη Χαλκίδα, με επίσης πολύ καλή ψυχολογία μετά το 1-0 επί του Προκοπίου και με στόχο, αν όχι τη νίκη, τουλάχιστον το βαθμός της ισοπαλίας.\nΧΑΛΚΙΔΑ - ΚΡΙΕΖΑ\nΤο ντέρμπι των απογοητευμένων διεξάγεται σήμερα στο γήπεδο "Μουστάκα - Τζιώτη" με τη Χαλκίδα και τα Κριεζά να έχουν μαζέψει συνολικά 8 φορές τη μπάλα από τα δίχτυα τους την περασμένη Κυριακή.\nΨυχολογία, χαμηλότερη και από τη...θερμοκρασία των ημερών για τους δύο αντιπάλους που θέλουν σήμερα το θετικό αποτέλεσμα, για ψυχολογικούς και κυρίως βαθμολογικούς λόγους.\nΗ Χαλκίδα ξεκίνησε ενθαρρυντικά, όμως τώρα τελευταία την έχει πάρει από κάτω και με 8 βαθμούς είναι σταθερά σε επικίνδυνη θέση, ενώ δείχνει να απομακρύνεται και από τις ομάδες που βρίσκονται κοντά στη σωτηρία.\nΔύσκολα πράγματα και η νίκη σήμερα είναι επιβεβλημένη απέναντι στα Κριεζά, που με τη σειρά τους δεν έχουν εξασφαλιστεί, όμως σίγουρα είναι σε καλύτερη μοίρα από τους σημερινούς αντιπάλους τους.\nΤΑΜΥΝΑΪΚΟΣ - ΚΑΡΥΣΤΟΣ, Γήπεδο Αλιβερίου\nΧΑΛΚΙΝΕΟΣ - ΑΚΡΑΤΗΤΟΣ, Γήπεδο "Τσαλίκη - Παπίλα"\nΧΑΛΚΙΔΑ - ΚΡΙΕΖΑ, Γήπεδο "Μουστάκα - Τζιώτη"\nΝΕΟΧΩΡΙ - ΔΡΟΣΙΑ, Γήπεδο Νεοχωρίου\nΑρτάκη 29 39-4\nΛουκίσια 25 23-6\nΠάλιουρας 21 19-7\nΑκράτητος 20 15-19\nΤαμυναϊκός 20 18-12\nΠροκόπι 19 23-16\nΕυβοϊκός 19 23-24\nΧαλκίνεος 18 19-13\nΚύζικος 14 15-19\nΚάρυστος 14 15-19\nΚριεζά 13 15-27\nΝεοχώρι 13 14-16\nΜίστρος 13 14-25\nΌλυμπος 10 12-16\nΑΟ Χαλκίς 8 9-19\nΠαντριαδικός 7 14-31\nΔροσιά 6 9-23


Φθηνές πτήσεις προς Όρστα / Βόλντα Χόβντεν στη Skyscanner\nΒρείτε γρήγορα και online φθηνά αεροπορικά εισιτήρια προς Όρστα / Βόλντα Χόβντεν. Η αναζήτηση φθηνών εισιτηρίων δεν ήταν ποτέ μέχρι τώρα εύκολη υπόθεση! Με τη Skyscanner όμως μπορείτε να βρείτε online, σε δευτερόλεπτα, χαμηλές τιμές αεροπορικών εισιτηρίων προς Όρστα / Βόλντα Χόβντεν. Η πολυβραβευμένη στην Ευρώπη μηχανή αναζήτησης πτήσεων Skyscanner αναζητά, συγκρίνει και βρίσκει δωρεάν για τον χρήστη (χωρίς να κρατά καμία προμήθεια) φθηνά αεροπορικά εισιτήρια σε πτήσεις προς το προορισμό της επιλογής του. Ελπίζουμε να μπορέσουμε να σας βοηθήσουμε να βρείτε τις δικές σας προσφορές για Όρστα / Βόλντα Χόβντεν!\nΣτο παράθυρο αναζήτησης επιλέγετε τον προορισμό σας, τις ημερομηνίες που θέλετε να ταξιδέψετε, τον αριθμό εισιτηρίων καθώς και την κατηγορία θέσης που προτιμάτε και κατόπιν κάνετε κλικ στο κουμπί 'Αναζήτηση'. Στη συνέχεια, η Skyscanner αναζητά σε χιλιάδες αεροπορικές εταιρείες και online ταξιδιωτικά πρακτορεία, συγκρίνει και εμφανίζει σε δευτερόλεπτα τις διαθέσιμες πτήσεις ταξινομημένες ανά κόστος εισιτηρίου.Τέλος, μεταφέρεστε κατευθείαν στην ιστοσελίδα της αεροπορικής εταιρείας ή του ταξιδιωτικού πρακτορείου για να ολοκληρώσετε την κράτηση των αεροπορικών σας εισιτηρίων προς Όρστα / Βόλντα Χόβντεν απευθείας με αυτούς. Και είστε έτοιμοι να ταξιδέψετε! Χωρίς προμήθεια, χωρίς κρυφές επιπλέον χρεώσεις!\nΕάν δεν έχετε συγκεκριμένες ημερομηνίες στις οποίες θέλετε να ταξιδέψετε προς Όρστα / Βόλντα Χόβντεν, η Skyscanner σας παρέχει πάντοτε τη δυνατότητα αναζήτησης και σύγκρισης των προσφορών σε πτήσεις κατά τη διάρκεια ολόκληρου μήνα καθώς και ολόκληρου του έτους! Απλά επιλέξτε ' Ολόκληρος μήνας' ή 'Ολόκληρο έτος' για να δείτε το εύρος των τιμών ανά μήνα ή έτος αντίστοιχα. Έτσι βρίσκετε πάντα τη προσφορά που σας ταιριάζει! για όσους θέλετε να προγραμματίσετε κάθε λεπτομέρεια γύρω από το ταξίδι σας προς Όρστα / Βόλντα Χόβντεν, η Skyscanner συγκρίνει και βρίσκει προσφορές σε ξενοδοχεία και πακέτα διακοπών καθώς και χαμηλές τιμές στις ενοικιάσεις αυτοκινήτων.\nΟι πιο φτηνές πτήσεις για Όρστα / Βόλντα Χόβντεν από Ελλάδα\nΑθήνα για Όρστα / Βόλντα Χόβντεν από 199 €


Ο «Αυτιάς», που ομολόγησε 110 διαρρήξεις. Άφηνε χρήματα στις φτωχές οικογένει\nΗμερομηνία: 29/1/2019 11:36:29 πμ Μεγέθυνση - Σμίκρυνση - Σχολιασμός\nΟ «Αυτιάς», που ομολόγησε 110 διαρρήξεις. Άφηνε χρήματα στις φτωχές οικογένειες και παραδόθηκε μόνος του. Ο συνεργός του ήταν αδελφός γνωστής τραγουδίστριας...\nΠριν να ξεκινήσει την «καριέρα» του ως διαρρήκτης, ο Περδικάρης έκανε διάφορες δουλειές. Είχε εργαστεί ως ναυτικός, σερβιτόρος, εργάτης και υπεύθυνος μαγαζιού. Πάντα συνάδελφοι και εργοδότες ήταν πολύ ικανοποιημένοι μαζί του. Ήταν «τύπος και υπογραμμός», κατά το κοινώς λεγόμενον. Το ίδιο ήταν και για την οικογένειά του, αφού ο Περδικάρης ήταν παντρεμένος με δυο παιδιά. Για χρόνια η ζωή του κυλούσε ήρεμα, ώσπου μια μέρα γνώρισε τον Κ.Β, αδερφό γνωστής τραγουδίστριας.\nΟ Κ.Β τον μύησε στον «κόσμο της διάρρηξης» και τον έπεισε να μοιράζονται τη λεία. Του υποδείκνυε τα σπίτια που έπρεπε να εισβάλλει και συνήθως κρατούσε τσίλιες στο αυτοκίνητο. Η δράση του Περδικάρη διήρκεσε από το 1975 μέχρι το 1983. Για περίπου μια δεκαετία ο Περδικάρης ξέφευγε από τα χέρια της τότε Χωροφυλακής και Αστυνομίας. Δεν ήταν σεσημασμένος για να τον εντοπίσουν και φρόντιζε να μην αφήνει αποτυπώματα που θα τον πρόδιδαν. Εκτός από ένα: το αποτύπωμα του αυτιού του στην πόρτα των σπιτιών-στόχων του. Χάρη σε αυτό οι δημοσιογράφοι και η Αστυνομία του έδωσαν το παρατσούκλι «ο Αυτιάς»....\nΗ τακτική του.\nΠαρόλο που ο Περδικάρης δεν ήταν έμπειρος διαρρήκτης, ακολουθούσε συγκεκριμένη τακτική. Πήγαινε έξω από το σπίτι. Ακουμπούσε το αυτί του στην πόρτα για να ακούσει αν ήταν κανείς μέσα. Αν άκουγε κάποιο θόρυβο, έφευγε. Αν δεν άκουγε τίποτα, χτυπούσε παρατεταμένα το κουδούνι και περίμενε. Σε περίπτωση που ο ιδιοκτήτης ήταν μέσα και του άνοιγε την πόρτα, ο Περδικάρης έλεγε καλημέρα και ζητούσε ένα τυχαίο όνομα. Ο ιδιοκτήτης του έλεγε ότι έκανε λάθος, ο Περδικάρης ζητούσε «χίλια συγγνώμη για την ενόχληση» και έφευγε. Όμως, αν δεν άνοιγε κανείς την πόρτα, σήμαινε ότι είχε το πεδίο ανοιχτό. Έβγαζε δυο λοστούς, έσπαγε την κλειδαριά και έμπαινε στο σπίτι. Πήγαινε πάντα μεταξύ 10:00 με 13:00 που ο περισσότεροι νοικοκυραίοι έλειπαν σε δουλειές. Η εμφάνισή του ήταν πάντα προσεγμένη. Φορούσε κοστούμι, γραβάτα, καλογυαλισμένα παπούτσια και κρατούσε ένα πούρο. Κανένας δεν μπορούσε να φανταστεί ότι αυτός ο άνθρωπος είναι διαρρήκτης. Ήταν το καλύτερο καμουφλάζ του....\nΌ,τι έπαιρνε από τα σπίτια, που συνήθως ήταν λεφτά, κοσμήματα και αντικείμενα μεγάλης αξίας, τα έδινε στον κλεπταποδόχο του Κ.Β, ο οποίος τα πουλούσε και του έδινε τα μισά χρήματα. Η πιο κερδοφόρα διάρρηξη που είχε κάνει, ήταν στο σπίτι του ζωγράφου Γιώργο Σικελιώτη, από τον οποίο είχε αποσπάσει περίπου 5 εκατομμύρια δραχμές. Ο Σικελιώτης δεν ανέφερε ποτέ το περιστατικό στην αστυνομία....\nΜετά τις πρώτες ληστείες η ζωή του άλλαξε. Μέσα σε ένα μικρό διάστημα άλλαξε τέσσερα αυτοκίνητα, πήρε μια βίλα στην Κινέτα, άνοιξε μαγαζί στον Κολωνό,αγόραζε τα ακριβότερα προϊόντα. Σύχναζε τα μπαρ της Τρούμπας, όπου πολλές φορές συστηνόταν ως Γιώργος Σταματελόπουλος, αστυνόμος της Δίωξης Ναρκωτικών. Μια φορά σε ένα από τα μπαρ της περιοχής ξέσπασε φασαρία ανάμεσα σε κάτι άνδρες από την Αίγυπτο. Βγήκαν μαχαίρια. Ο κόσμος απευθύνθηκε στον «Σταματελόπουλο» για να ηρεμήσει τα πνεύματα και να τους συλλάβει ως όργανο της τάξης. Ο Περδικάρης δεν μπορούσε να κάνει αλλιώς και τους συνέλαβε. Τους έβγαλε έξω από το μαγαζί και αφού μίλησε με ψυχραιμία με τους αστυνομικούς της περιοχής, τους υποτιθέμενους συναδέλφους του, τους παρέδωσε....\nΟ διαρρήκτης με την καλή καρδιά.\nΟ «Αυτιάς» έκλεβε μόνο σπίτια κυρίως σε διάφορες περιοχές της Αθήνας. Δεν ήθελε να βλάψει τους ιδιοκτήτες.\nΜια φορά μπήκε σε ένα σπίτι και είδε στο υπνοδωμάτιο ένα παιδί να κοιμάται. Έκλεισε την πόρτα, έκανε μεταβολή και έφυγε χωρίς να πάρει τίποτα.\nΑπόκομμα της εφημερίδας ΤΑ ΝΕΑ, 27 Ιανουαρίου 1983 Μια άλλη φορά, ενώ είχε ακολουθήσει την καθιερωμένη διαδικασία, δηλαδή έστησε αυτί στην πόρτα, χτύπησε κουδούνι και μετά έσπασε την κλειδαριά. Όμως μέσα στο σπίτι βρήκε μια έγκυο γυναίκα. Μόλις τον είδε τρομοκρατήθηκε. Ο Περδικάρης προσπάθησε να την ηρεμήσει. Της έλεγε ότι είναι ο υδραυλικός που τον κάλεσαν για μια βλάβη και πως δεν υπήρχε λόγος να φοβάται. Μόλις την καθησύχασε, έφυγε από το σπίτι χωρίς να αγγίξει τίποτα. Σε ένα άλλο σπίτι είχε βρει ένα μωρό μόνο του να κοιμάται στην κούνια. Όταν κοίταξε γύρω του και συνειδητοποίησε ότι στο σπίτι έμενε μια φτωχή οικογένεια, έβγαλε το πορτοφόλι του και τους άφησε στο τραπέζι 25 χιλιάδες δραχμές....\nΤο λάθος του κλεπταποδόχου που τους πρόδωσε...\nΟ «Αυτιάς» δρούσε ανενόχλητος για περίπου οκτώ χρόνια. Με μοναδικό αποτύπωμα το αυτί, η αστυνομία δεν μπορούσε να κάνει πολλά πράγματα. Κάποια στιγμή όμως, τα ίχνη έφτασαν στον συνεργό του, τον κλεπταποδόχο. Πουλούσε τα κλοπιμαία στην αγορά, ώσπου μια μέρα προσπάθησε να πουλήσει ένα όπλο που είχε κλέψει ο Περδικάρης από σπίτι αστυνομικού. Οι αστυνομικοί που είχαν ντυθεί σαν πολίτες, τον συνέλαβαν και μετά από ανακρίσεις ο κλεπταποδόχος αποκάλυψε το όνομα του διαρρήκτη. Ο Περδικάρης κατέφυγε στο πατρικό του στην Κεφαλλονιά για να γλιτώσει τη σύλληψη....\nΌμως, εκεί αποφάσισε να παραδοθεί. Ένα βράδυ γυρίζει και λέει: «Αν υπάρχεις Θεέ, που λένε πως υπάρχεις, πες μου τι κάνω τώρα στη ζωή μου». Στο υποσυνείδητό του είδε μια παρουσία να του λέει «Γεράσιμε με κάλεσες;». Σάστισε. Την επόμενη μέρα πήγε να εξομολογηθεί στο εκκλησάκι της περιοχής και στη συνέχεια παραδόθηκε στην αστυνομία χωρίς όρους και προϋποθέσεις. Πίστευε ότι ήταν «έργο του Σατανά» και πως επιτέλους είχε μπει στο σωστό δρόμο του Θεού. Παρέδωσε τη βίλα του στην Κινέτα και 45 εκατομμύρια δραχμές για να δοθούν πίσω στα θύματά του....\nΣτην κατάθεσή του ομολόγησε περίπου 110 διαρρήξεις.\nΌπως είπε αυτές θυμόταν. Όμως, ήταν πολύ παραπάνω. Ο Περδικάρης καταδικάστηκε σε 17 χρόνια κάθειρξη. Μεταφέρθηκε σε διάφορες φυλακές, από τον Κορυδαλλό, τον μετέφεραν στη Χαλκίδα, στα Ιωάννα, στην Πάτρα, στην Αίγινα και τελικά κατέληξε στις αγροτικές φυλακές στην Αγιά της Λάρισας. Ο Περδικάρης, χωρίς καν να έχει απειλήσει τη ζωή κάποιου έστω και προφορικά, εξέτισε τα 14 από τα 17 χρόνια της ποινής του και αφέθηκε ελεύθερος.\nΣχολιασμός Θέματος «Ο «Αυτιάς», που ομολόγησε 110 διαρρήξεις. Άφηνε χρήματα στις φτωχές οικογένειες και παραδόθηκε μόνος του.»


Δίκαιη οργή και ξέσπασμα της Μητέρας Μυρτούς κατά του ανθελληνικού κράτους: «Όπως φροντίζουν τα προσφυγόπουλα να φροντίσουν και την Μυρτώ» | ΕΛΛΗΝΩΝ ΔΙΚΤΥΟ\nΔίκαιη οργή και ξέσπασμα της Μητέρας Μυρτούς κατά του ανθελληνικού κράτους: «Όπως φροντίζουν τα προσφυγόπουλα να φροντίσουν και την Μυρτώ»\nΈχουν παρέλθει περισσότερα από 4 έτη από την σεξουαλική επίθεση του πακιστανικού κτήνους κατά της νεαρής Μυρτούς στην Πάρο, ωστόσο εξακολουθούν να συνεχίζονται τα μαρτύρια και ο γολγοθάς για την Μυρτώ και την οικογένεια της. Αυτή την στιγμή η Μυρτώ βρίσκεται στο Κέντρο Αποκατάστασης Animus στη Λάρισα.\n«Το κράτος είναι ανύπαρκτο» λέει η κα Μαρία Κοτρώτσου, μητέρα της Μυρτούς. «Δυστυχώς δεν μας βοηθάει κανείς. Η Μυρτώ έζησε και το κράτος αυτό δεν μπορεί να το παραβλέπει. Όπως φροντίζουν τα προσφυγόπουλα που έχουν ανάγκη οφείλουν να φροντίσουν και την Μυρτώ. Αν μη τι άλλο ισότητα».\nΗ αξιοπρεπής κυρία Κοτρώτσου απαιτεί όσα θα έπρεπε να είναι αυτονόητα για κάθε κράτος, η περίθαλψη δηλαδή και η προτεραιότητα των νόμιμων πολιτών του. Αναδεικνύει επίσης την παράνοια της εποχής μας, άνθρωποι δηλαδή που εισήλθαν παράνομα στην Πατρίδα μας να απολαμβάνουν την θαλπωρή και την φροντίδα ενός ολόκληρου κράτους, να απολαμβάνουν δομές που οι Έλληνες πολίτες δεν έχουν την τύχη να διαθέτουν στους χαλεπούς καιρούς μας.\nΕπιπλέον, η κυρία Κοτρώτσου χρειάζεται χρήματα και προσπαθεί να συντηρήσει την όλη κατάσταση από ένα μικρό επίδομα που της δίνει το κράτος. Μολονότι οι κοινοποιήσεις των χρηστών στο διαδίκτυο για οικονομική βοήθεια στη Μυρτώ ήταν στην κυριολεξία χιλιάδες, δεν υπήρξε και το ανάλογο ενδιαφέρον, αφού λίγοι ήταν αυτοί που φτάσανε σε τράπεζα για να βάλουν χρήματα στο λογαριασμό. Αξιοσημείωτο είναι ότι θα χρειαστεί ένα ασανσέρ, ράμπα και άλλες προσαρμογές προκειμένου το σπίτι της οικογένειας να γίνει λειτουργικό για ένα άτομο με αναπηρία όπως η Μυρτώ.\nΑποδεικνύεται πώς η νεαρή Ελληνίδα υποφέρει ακόμη καθώς οι πληγές, τα ψυχολογικά και τα σωματικά τραύματα που της επέφερε το ανθρώπινο κατακάθι δεν έχουν ακόμη επουλωθεί. Η ζωή της βρίσκεται υπό συνεχή κίνδυνο για τέσσερα ολόκληρα έτη και αν αυτό δεν σημαίνει καταστροφή μιας ανθρώπινης ζωής τότε τι είναι;\nΥπενθυμίζουμε επίσης ότι ο Λαϊκός Σύνδεσμος Χρυσή Αυγή δια του εκπροσώπου τύπου του Ηλία Κασιδιάρη είχε επιτεθεί σφοδρά στην τότε κυβέρνηση και είχε απαιτήσει την επιβολή του νόμου στον πακιστανό βιαστή και δολοφόνο. Την περίοδο μάλιστα που τα υπόλοιπα πολιτικά κόμματα τηρούσαν απόλυτη σιγή ιχθύος για λόγους πολιτικής ορθότητας.


** APARTAMENTS SANT JORDI FONTANELLA, ΒΑΡΚΕΛΏΝΗ **\nFontanella 15, Βαρκελώνη, Ισπανία\nΤο Apartaments Sant Jordi Fontanella προσφέρει ωραία καταλύματα στη Βαρκελώνη.\nΒρίσκεται στην περιοχή Eixample, κοντά στο σταθμό του μετρό Urquinaona και σε αξιοθέατα όπως Teatre Nacional de Catalunya - TNC, La Casa dels Musics και Πάρκο Guell. Είναι μόλις 1 χλμ από το κέντρο της Βαρκελώνης γνωστό για Κάζα Μπατλιό, Λα Πεδρέρα και Καθεδρικός Ναός Βαρκελώνης La Seu.\nΌλα τα λειτουργικά δωμάτια είναι εξοπλισμένα με μικρή κουζίνα, θυρίδα ασφαλείας για λάπτοπ, ανεξάρτητη ρύθμιση κλιματισμού, ιδιωτικό μπαλκόνι και αίθριο. Οι επισκέπτες έχουν στη διάθεσή τους ιδιωτικά μπάνια που διαθέτουν ντους, δωρεάν προϊόντα περιποίησης και στεγνωτήρα μαλλιών σε κάθε δωμάτιο.\nΕίναι 15 λεπτά οδικώς από το αεροδρόμιο El Prat De Llobregat και 5 λεπτά με τα πόδια από το σταθμό του τρένου Plaça Catalunya.\nΤο ξενοδοχείο προσφέρει υπηρεσία καθαρισμού δωματίου και υπηρεσία σιδερώματος καθώς και ειδική αίθουσα καπνίσματος και ανελκυστήρα.


Σενάρια ...\n28 Απριλίου, 2021 1:48 μμ\nΕίχε βρωμίσει από χθες η πιάτσα πως η ΟΥΕΦΑ θα έβλεπε την ημιτελική φάση του Τσάμπιονς Λιγκ ως ευκαιρία εκδίκησης. Οτι δηλαδή, η Ευρωπαϊκή Ποδοσφαιρική Συνομοσπονδία, χολωμένη από τη συμπεριφορά των 12+ σωματείων που πήγαν να την παραμερίσουν, θα τα ξέσκισε με διαιτησίες κόλαφος στα ημιτελικά του Τσάμπιονς Λιγκ. Μπούρδες, σου λέω εγώ. Καβάλα στο άλογο έμεινε η ΟΥΕΦΑ και βγήκε νικήτρια από τη μάχη με τους οραματιστές της Ευρωπαϊκής Σούπερ Λιγκ. Σαν τον Αη Γιώργη πάνω στο άλογο με τη ρομφαία και το σπαθί στα χέρια. Εχοντας σφάξει το δράκο. Γιατί να το μουτζουρώσει αυτό;\nΔεν έχει κανένα λόγο να σφάξει την επαναστάτρια Ρεάλ για χατίρι μιας άλλης εκ των επαναστατών, της Τσέλσι. ΟΚ, μπορεί ο αφεντικός των Μαδριλένων, ο Φλορεντίνο Πέρεθ, να ήταν με τον Ανιέλι εκ των ηγετών της προσπάθειας για διάσπαση, αλλά απο κοντά κινήθηκαν και οι μπλε του “Τσέλσκι” Αμπράμοβιτς. Γιατί να τους κάνει μάγκες εις βάρος των μερένχες η ΟΥΕΦΑ;\nΚαι το ίδιο ισχύει και στο Σίτι-Παρί. Ούτε οι “Πολίτες” μπορεί να είναι το χαϊδεμένο παιδί της ΟΥΕΦΑ σε αυτή τη φάση. Το ίδιο αποσχιστές και αυτοί και όταν χρειάστηκε να πουλήσουν την ΟΥΕΦΑ και τους δόθηκε η ευκαιρία μια χαρά την πέταξαν την μπαλαφάρα τους και την μέριασαν για την κονόμα. Γιατί να τους κάνει χατίρι τώρα η ΟΥΕΦΑ δηλαδή;\nΦυσικά αυτή είναι η απάντηση στο ερώτημα αν θα σφάξει μια επαναστάτρια για χάρη μιας άλλης. Οτι δηλαδή δεν έχει κανέναν λόγο να εκτεθεί. Για το αν θα τραβήξει το χαλί κάτω από τα πόδια των επαναστατών γενικά; Προφανώς και αν της δοθεί η ευκαιρία θα την “κουρέψει” τη Ρεάλ ή τη Σίτι και τη Γιούβε. Οχι τώρα όμως, σε 4-5 ή σε 8-9 μήνες. Οταν, π.χ., παίξει με την …πιστή Μπάγερν και την απτόητη Ντόρτμουντ. Και ποια άλλη είναι αρχιπιστή της ΟΥΕΦΑ; Ποια δεν έκανε καν τον κόπο να συζητήσει για απόσχιση; Η Παρί.\nΔεν ξέρω αν θα χρειαστεί να εκτεθεί για χάρη της Παρί σήμερα η ΟΥΕΦΑ. Αλλά αν θα χρειαστεί, τότε θα το κάνει. Θα δείξει η ΟΥΕΦΑ ότι όσοι είναι κοντά της, χαμένοι δεν θα βγαίνουν. Αυτό έχω να πω. Ανάγκη δεν έχει η Παρί, ομαδάρα είναι στα ίσα την περνάει τη Σίτι αν είναι ο καλός της εαυτός. Αν όμως χρειαστεί, θα έχει το χάδι της. Θυμηθήτε το…